
РЕЗИМЕ РАДА
Савремено тржиште има нове захтеве, где је тежиште пребачено на односе са потрошачима у новом окружењу. Са аспекта компанија, неопходна је интеграција свих процеса компаније изграђених око потрошача и интерактивност која мора бити у сталном порасту. CRM концепт један је од важнијих сегмената стратешког планирања, који је потребно посматрати у контексту маркетиншког и промотивног микса, али и као посебног сегмента интегрисаних маркетиншких комуникација. Циљ увођења CRM концепта је оптимизација управљања животним циклусом купаца, утицај на пораст добити и профитабилности предузећа, као и задовољење потреба купца, ради достизања највишег степена лојалности. Предмет истраживања овог рада јесте формулисање и имплементација стратегије дугорочних и профитабилних односа са потрошачима у савременом електронском пословању. Рад ће се првенствено базирати на теоретском прегледу формулисања CRM решења у електронском пословању, али и компаративној анализи најбољих примера пословне праксе који скрећу пажњу на ово питање.
Кључне речи: односи са потрошачима, електронско пословање, CRM концепт, CRM софтвер 

ABSTRACT  
The modern market has a new requirement, where the focus is shifted to relationships with customers in the new environment. From the aspect of a company, required the integration of all processes built around the company's consumer and interactivity that has to be on the rise. CRM concept is one of the most important segments of strategic planning, which should be considered in the context of marketing and promotional mix, as well as integrated marketing communications. The aim of introducing the concept of CRM is to optimize the customer life cycle management, the impact of the increase in income and profit, and satisfaction of customer needs in order to achieve the highest degree of loyalty. The subject of this paper is formulated and implemented long-term and profitable customer relationships in today's electronic business. The work will be primarily based on a theoretical examination of formulating CRM in e-business solutions, as well as comparative analysis of the best examples of business practices that call attention to this question. 
Key words: customer relations, e-business, CRM concept, CRM software  

УВОД

Управљање односима са потрошачима (CRM) нова је област менаџмента с фокусом на стратегији развоја дугорочних односа са потрошачима. CRM концепт подразумева могућности, методологију и технологију која омогућава да предузеће функционише кроз унапређење односа са потрошачима. 

Сврха CRM је да омогући ефективније и ефикасније остваривање циљева предузећа кроз аналитичније сагледавање реалних потреба потрошача. Циљ увођења CRM концепта је оптимизација управљања животним циклусом купаца, утицај на пораст добити и профитабилности предузећа, као и задовољење потреба купца, ради достизања највишег степена лојалности. Савремено тржиште има нове захтеве, где је тежиште пребачено на односе са потрошачима у новом окружењу. Са аспекта компанија, неопходна је интеграција свих процеса компаније изграђених око потрошача и интерактивност која мора бити у сталном порасту. CRM концепт један је од важнијих сегмената стратешког планирања, који је потребно посматрати у контексту маркетиншког и промотивног микса, али и као посебног сегмента интегрисаних маркетиншких комуникација.

CRM решења су тако дизајнирана да пружају знање које је неопходно за развој и имплементацију „паметних“ стратегија у циљу максимизирања купчеве профитабилности, а тиме и обезбеђују конкурентску предност предузећа. Анализом CRM технологија можемо разумети купца и нећемо поново реаговати када дође до проблема, већ ћемо проактивно откривати скривене могућности за задовољење све већих захтева купаца.

E-business (електронско пословање) обухвата Online комуникације и пословне трансакције, електронску трговину, пружање финансијских и др. услуга путем Интернета, као и све активности које прате пословање, за чију је реализацију неопходна рачунарска мрежа. Предузећа која примењују веб CRM, могу се сматрати за врло иновативна. Пре свега, ова предузећа развијају потпуно нов канал наступа на тржишту (Интернет) и покушавају да примене нови маркетиншки концепт рада са појединачним купцима. У електронском пословању CRM представља интегрални прилаз за одржавање и проширење односа са потрошачима. Кључни фактор успеха CRM концепта представљају очекивања потрошача која фирме треба да антиципирају. У оквиру веб сајтова, специјализовани статистички софтверски пакети омогућавају надгледање и сакупљање одговора на разна питања који се могу чувати у одговарајућој бази података. На овај начин се може водити евиденција о потрошачким навикама и њиховим специјалним интересовањима.
Задатак овог рада јесте да прикаже на који начин компанија мора да формулише стратегију одржавања дугорочних и профитабилних односа са потрошачима, јер је оно једини гарант успеха компаније у савременим условима.

Рад је структуиран кроз четири дела. У првом делу рада су дате основне одреднице CRM концепта, његови елементи, фазе кроз које се одвија, значај примене и његов утицај на задовољство потрошача.


Други део рада се бави развојем CRM концепта у електронском пословању. У овом делу је објашњен настанак електронског CRM-а, предуслови за његов потпун развој као и начин његове имплементације. 

Трећи део рада се бави применом CRM концепта у електронском пословању и начин његовог функционисања на интернету. Посебно је стављен акценат на стварање вредности за купце путем савремених технологија и формирање структуре CRM оријентисане компаније. 

Последњи део рада представља пример из праксе. На искуству компаније Amazon.com приказано је како се стратегијском одлуком компанија у дужем року може трансформисати од класичног малопродавца у дигитални супермаркет, који на једном месту нуди потрошачима широк избор производа.
I ДЕО 
1. КОНЦЕПТ CRM – УПРАВЉАЊЕ ОДНОСИМА С ПОТРОШАЧИМА
CRM (Customer Relationship Management) или управљање односима са потрошачем представља релативно млад концепт, који се захваљујући променама у менаџменту, стратегијском пословном планирању и персонализованом сервису потрошача, све више развија. У савременој тржишној привреди, паралелно са развојем рачунарске технологије, Интернета и софтвера за креирање база података, приоритет пословне активности постаје двосмерна комуникација предузећа и потрошача производа или корисника услуга.
 1.1. Дефинисање CRM концепта

Управљање односима са потрошачима (CRM) нова је област менаџмента с фокусом на стратегији развоја дугорочних односа са потрошачима. Концепт се у великој мери поклапа са концептом relationship маркетинга, али има и битних разлика. У односу на relationship маркетинг CRM проблем дугорочних односа са потрошачима анализира дубље, полазећи од свих елемената и то од успостављања организационе структуре и осталих претпоставки развоја (пословна култура и сл.) до самих програма успостављања развоја дугорочних односа, док је код relationship маркетинга већи акценат на финализацији и конкретним програмима успостављања дугорочних односа (комуникација, прилагођавање понуде, програм лојалности и сл.). 

CRM концепт подразумева могућности, методологију и технологију која омогућава да предузеће функционише кроз унапређење односа са потрошачима. Сврха CRM је да омогући ефективније (и ефикасније) остваривање циљева предузећа кроз аналитичније сагледавање реалних потреба потрошача.

Придобијање купаца се одвија у основи путем класичног АИДА механизма (Attention, Interest, Desire, Action). Најпре је потребно привући пажњу, што на мрежи није нимало лако јер се пажња из тренутка у тренутак премешта са једног садржаја на други. Затим је потребна вештина да се подстакне интерес, а потом пробуди жеља која ће резултирати чином куповине. Потенцијални купац мора се вешто провести кроз све ове фазе: 
  

А (Attention) – пажња. Циљ ове фазе је зауставити људе које желимо да импресионирамо, речима или сликом у складу са њиховим интересовањима. 

И (Interest) – интересовање. Када су потенцијални купци зауставили свој поглед на одговарајућем садржају, треба их заинтригирати неком новом могућношћу или посебним карактером сајта. 

Д (Desire) – жеља. Клијенту мора јасно да се стави до знања какву ће добит имати од посете сајту и евентуално наруџбине, како ће то унапредити његов имиџ, представу о себи и сл. 

А (Action) – акција. Поента ове фазе је помоћи клијенту да делује одмах, а не касније, олакшати му да поново позове URL (Uniform Resource Location). На пример, постављањем посебне иконице на сајт чијим се активирањем сајт увршћује у корисникову листу фаворита. Посетиоци су често неодлучни, процес одлучивања на куповину може да траје јако дуго, а због страхова око (не)сигурности трансакција путем Интернета, није реткост одустајање од куповине. Зато компанија мора да понуди извесне гаранције и да делује довољно убедљиво како би се потенцијални купац ослободио својих брига и направио одлучујући корак. 
CRM се фокусира на креирање и одржавање трајних односа са потрошачима. Иако постоји неколико комерцијалних CRM програмских пакета на тржишту који подржавају CRM стратегију, то није технологија сама по себи, већ је то суштинска промена у организационој филозофији чији је нагласак на потрошачу. Ти програмски пакети тј. развијање одговарајућег софтвера и хардвера, омогућавају да CRM систем постане у великој мери аутоматизован процес, са задатком да пружи не само информације, већ и да служи као значајна подршка доношења одлука и анализи ситуације на тржишту. Међутим, успешна CRM стратегија не може бити спроведена једноставном инсталацијом и интегрисањем програмског пакета и не може се спровести преко ноћи. Промене се морају десити на свим нивоима, укључујући компанијску политику, тренинге запослених, маркетинг системе, информациони менаџмент и сл. То значи да се сви аспекти пословања морају уобличити у складу са принципима CRM. Ефикасност CRM процеса, који треба да буде интегрисан кроз маркетинг, продају и кроз однос са потрошaчима подразумева:

· идентификацију фактора који доприносе успешном односу са потрошачима,
· развој праксе односа са потрошачима,
· развој процеса који ће погодовати потрошачима,
· формулисање питања која би на најадекватнији начин помогла решењу потенцијалних проблема потрошача,
· препоруку решења за потрошаче који имају жалбу на производ/услугу,
· праћење продаје као и подршку потрошачима. 

При успостављању CRM концепта за предузеће је најважније да прецизира најважније аспекте пословања, које информације треба сервисирати потрошачима, каква је финансијска прошлост потрошача, који су ефекти CRM сегмената. Такође, веома важан аспект примене CRM система је идентификовање и елиминисање непотребних информација. Приликом стварања CRM структуре важнији задатак предузећа би требао да буде обезбеђење што потпунијих информација за њихове примарне (лојалне) клијенте. У том контексту CRM би се могао дефинисати као пословна стратегија чија је сврха да уравнотежи приходе и профит са сатисфакцијом потрошача и вредношћу која му се испоручује, у оквиру које се води рачуна о више нивоа: мерењима, понашању потрошача, процесу и технологијама.

Од изузетног значаја је планирање и развијање стратегије, организација, имплементација као и контрола CRM процеса. Отуда се процес успешне примене CRM концепта може посматрати кроз:

· развијање стратегије,
· анализирање информација,
· идентификовање потреба (спознаја потрошача, њихових жеља и потреба), дефинисање промене (корпоративна револуција – од реактивног ка проактивном приступу),
· грађење будућности (конструисање пословне и техничке структуре у предузећу која ће испоручити очекиване користи потрошачима), мерење резултата и унапређивање CRM система.
1.2. Значај и примена CRM концепта
CRM концепт један је од важнијих сегмената стратешког планирања, који је потребно посматрати у контексту маркетиншког и промотивног микса, али и као посебног сегмента интегрисаних маркетиншких комуникација. Међутим, маркетари се често искључиво руководе принципом „4P“ (Product, Place, Price, Promotion), а запостављају улогу стратега који треба да помогне генералном менаџеру да управља организацијом у смеру стратешког, функционалног импакта користећи концепт CRM-а. 
Успех синергетског ефекта CRM концепта у предузећу зависи од задовољења два критеријума:

1. концепцијског - да је стратегија предузећа усмерена и на е-business и кастомизацију, као и да је оријентисана на појединачни приступ купцу;

2. техничког - ICT, стандардизација, маркетинг аутоматизација, data management, менаџемент кампање, аналитика. 
CRM метод подразумева синтезу :

· Стратешке визије,
· Корпоративног разумевања вредности за купца посредством вишеканалног окружења,
· Употребу одговарајућег менаџмента информација и CRM апликација и
· Висок квалитет операција, висок степен испуњења очекивања и ефекат задовољства
Циљ увођења CRM концепта је оптимизација управљања животним циклусом купаца, утицај на пораст добити и профитабилности предузећа, као и задовољење потреба купца, ради достизања највишег степена лојалности. Анализом прикупљених информација током сваке појединачне трансакције или интеракције (куповине, техничке подршке и осталих активности), оваква вишедимензионална вертикалана и хоризонтална анализа откривају богатство информације о купцу – базу будуће Customer стратегије и оријентације према купцу. Разлике између традиционалног (трансакционог) маркетинг приступа и маркетинга односа приказене су у следећој табели.
Табела 1. Разлике између трансакционог маркетинга и маркетинг односа са потрошачима 
	Традиционални маркетинг
	Маркетинг односа са потрошачима

	- фокус на појединачној продаји  

  производа и услуга

- краткорочна орјентација

- продаја анонимним купцима

- услужни персонал је главна веза 

   између клијената и компаније

- ограничено поверење потрошача

- за квалитет је одговорно производно 
  одељење
	- фокус на задржавању клијената

- дугорочна оријентација

- јачање контакта са познатим 

  купцима

- вишеструки нивои односа између

  клијената и компаније

- висок ниво поверења потрошача

- за квалитет је одговорно целокупно 
  особље компаније




Извор: Маричић Б., Понашање потрошача, Економски факултет, Београд, стр. 212

Дакле, CRM не можемо посматрати само са технолошког аспекта, као ИТ решење које нам пружа могућност да формирамо јединствену базу купаца и да је развијамо. Технологија утиче на принципе комуникације, а комуникација у крајњој инстанци - и на односе са клијентима. Будући да циљне јавности у овом случају не чине само купци, већ и стакехолдери или групе заинтересоване за успех пословања фирме, онда већ сада CRM можемо посматрати и са аспекта Интегрисаних Маркетиншких комуникација (посебно са аспекта Public Relations-a).
За разлику од трансакционог маркетинга, који се заснива на идеји да се утиче на потрошача, како би се трансакција што брже и лакше обавила, новим концептом маркетинга и менаџмента односа, инсистира се на успостављању и одржавању контакта са сваким појединим купцем и онда када је трансакција завршена, што значајно доприноси повећању конкурентне предности предузећа. Истраживање спроведено током 2006. године у ЕУ је потврдило да фирме које немају развијен CRM:

· у просеку изгубе 50% својих клијената сваких пет година,

· око 65% од свих изгубљених клијената је отишло због лоше услуге и комуникације,

· трошкови придобијања новог клијента су пет пута виши него трошкови задржавања старог.
 Док фирме које имају развијен CRM концепт:

· расту скоро 60% брже од конкуренције која нема развијен CRM,
· проширују тржиште за 6% годишње,
· наплаћују 10% више за своје производе,
· остварују повратак на инвестицију (РОИ) од 12%,
· повећање оданости клијената за 5% може да резултира у повећању профитабилности од 25% - 85%.

Слика 1. Утицај CRM на повећање добити

Извор: Електронско пословање – скрипта, Факултет огранизационих наука, Београд, 2009, стр. 45, прилагођено
Упознавање корисника, схватање њиховог понашања и предвиђање њихових намера омогућава компанији прилагођавање и понуду услуга корисницима у право време и на прави начин. Тако усредсређеност целе компаније на појединачног корисника уз примену информационих технологија помаже бржем и продуктивнијем пословању. Компаније које упознају своје кориснике, лако могу повећати своје приходе и смањити трошкове. Међу кључне циљеве CRM-а спадају обликовање дугорочних односа с корисницима, приближавање корисницима на сваком кораку и максимизирање активности свих сектора у компанији према потребама појединачног корисника. Дакле, имплементацијом CRM-а постижемо повећање задовољства корисника, смањење трошкова, повећање продаје, припремање успешнијих маркетиншких активности и повећање продуктивности.
1.3. Модел CRM-а  
Модел CRM-а обухвата:

1. Привлачење – oбухвата креирање поруке према различитим интересовањима и потребама купаца (персонализација порука). Са купцем се може комуницирати преко Интернета на бар три начина: 

· дизајном нових производа 

· развојем производа и маркетинг стратегије 

· иновацијом садржаја. 
Пошто су грешке видљиве на Wеb-у, а прелазак код конкуренције је врло лак, компаније морају да обезбеде прво свеобухватно on-line искуство купца (естетика, интерактивност, брзина, услуга) тако да резултат буде задржавање купчеве пажње. 
2. Задобијање - У процесу задобијања, потребно је: 

· ефикасно се позиционирати на претраживачима, 
· ступити у контакт с купцем на време, 
· понудити производе и услуге на начин који умањује примамљивост других понуђача. 

Пошто је Интернет извор велике количине информација за купца, мало је времена да се порука пошаље и да је купац запамти. То је критична фаза у преобраћању посетиоца у купца. Интернет, такође даје могућност да се ефикасније обједини вредност понуде различитих компанија, кроз стварање стратешких савеза у циљу постизања обострано корисних пословних стратегија. 
3. Задржавање и лојалност - Главни заокрет из конвенционалног у Интернет маркетинг је била промена значења концепта задовољног купца у принцип лојалног купца. Лојалност купца је главни покретач постизања дугорочне профитабилности. За потпуну лојалност, компаније морају ићи изнад задовољства купца и обезбедити виши ниво поверења. Неке од техника развоја и одржавања таквих односа обухватају следеће: 
· Охрабривање купаца да слободно могу исказивати своје ставове 
· Омогућавање купцима да изнесу своје мишљење директно људима који развијају производ. 
· Слушање потреба и примедби купаца и спровођење корективних акција на основу препорука купаца 
· Праћење искуства купаца са производом, уз омогућену лаку и повољну набавку, инсталацију, коришћење и усавршавање производа из понуде. 
· Трик је да компаније пронађу такав начин употребе електронског пословања, да постану непроцењиво значајни својим купцима.

Слика 2. Модел CRM-а
Извор: Електронско пословање – скрипта, Факултет огранизационих наука, Београд, 2009, стр. 77, прилагођено 
1.3.1. Архитектура и елементи CRM-а
Усвајање система CRM у компанији захтева заједнички рад на три подручја: организационом, оперативном и аналитичком. Свако подручје обухвата део једне пословне активности, која за извршење захтева подршку информационих решења. За успешно коришћење CRM решења, с наменом придобијања и задржавања корисника и побољшања односа с њима, потребна је присутност свих поменутих подручја CRM-а. Сваки елемент може деловати одвојено и многе компаније које нуде целокупна решења, уствари се концентришу на један од тих елемената.

Слика 3. Подручја CRM-а
Извор: Електронско пословање – скрипта, Факултет огранизационих наука, Београд, 2009, стр. 77, прилагођено

Елементи CRM - а су: оперативни, колаборативни и аналитицки CRM.

Оперативни CRM се бави креирањем информација, тј. уносом података у информациони систем преко апликација за праћење активности клијената (на пример: системи за аутоматизацију продајних тимова, корпоративног маркетинга и корисничке подршке). На пример, уколико, као штедиша неке банке, клијент позове call-centar банке и затражи увид у стање на рачуну, оператер на екрану већ има (поред података о његовом рачуну) све податке о његовим претходним упитима, примедбама и сугестијама. 
Наравно, ове апликације имају и функцију за унос нових забелешки о управо успостављеном контакту са клијентом. Ови нови и претходно унешени подаци смештају се у базу података без икакве анализе, за коју је задужен аналитички део CRM-а.
Колаборативни CRM је задужен за успостављање интеракције са клијентима путем свих расположивих медија: од традиционалног личног контакта, преко телефона, е-mail-а и Интернета, до тренутно врло актуелног WАP-а. Преко колаборативног CRM-а иде сва комуникација према клијентима, док њихови одговори у информациони систем пристижу преко оперативног дела CRM.
Aналитички CRM представља и најкомплекснији (и најскупљи) сегмент целог CRM система, кроз детаљне анализе мноштва података засноване на експертским знањима, креира слику о сваком појединачном клијенту, његовим потребама и жељама, а све у циљу развоја јачих међусобних веза.
Анатомија CRM архитектуре је веома сложена, а њене основне компоненте и процесе чине: 

Трансакциона база – CRM архитектура увек почиње са трансакционом базом на врху, која прикупља податке из различитих улазних тачака (touchpoint). Подаци треба да буду смештени у посебне трансакционе базе, за сваку улазну тачку. Улазне тачке могу бити wеб, е-маил, телефон, лични контакт, директна пошта или други. Помоћу улазних тачака компанија треба да прикупи што је могуће више информација о корисницима услуга. Те информације ће послужити као база за будућу персонализацију корисника. 
Складиште података – представља аналитичку основу CRM архитектуре. Трансакциона база трансформише податке из различитих улаза и прослеђује их до складишта података, где се подаци интегришу са већ постојећим подацима и започиње процес анализе.

Слика 4. Анатомија CRM-а
Извор: Електронско пословање – скрипта, Факултет огранизационих наука, Београд, 2009, стр. 76
Процес анализе – када су подаци смештени у складиште података може почети процес анализе који ће помоћи да компанија открије профил корисника. 

База корисничких профила – ова база обухвата прерађене податке о кориснику који ће послужити као основа за персонализацију. О сваком кориснику ће постојати две врсте података. У једну групу спадају демографски подаци, док у другу групу спадају подаци добијени из аналитичких процеса, као што су вероватноћа да ће реаговати на одређену понуду, или коју услугу би ценио.
1.3.2. Циклус CRM-а
Како је CRM трајан процес, може се посматрати и као циклус који укључује три фазе:

1. Испитивање,

2. Планирање и
3. Извршавање.
Испитивање - У овој фази се развија модел понашања циљне групе корисника, комбинујући властите корпоративне податке са спољним демографским, социолошким и другим подацима.

Маркетинг овде поставља низ питања: Ко су корисници? Које су им демографске особине и животни стил? Где живе? Каква је њихова куповна моћ? Шта купују? Какве су им куповне навике и обрасци? Како се могу досегнути? Како су у прошлости реаговали на промотивне кампање и којим каналима желе бити у контакту са компанијом? 

Ова фаза захтева највећу употребу технологије. Да би се успешно спровела, у систем се морају интегрисати многи спољни извори података, као и подаци из застарелих система које су компаније користиле у прошлости. Интеграција се по правилу спроводи путем технологија за складиштење података. Анализа података захтева алате као што су OLAP (Online Analytical Processing), Data Mining и алати за статистичку анализу (CHAID, CART), као и  друге пратеће алате за анализирање, извештавање и проналажење скривених правила и трендова у подацима. Како је ово део процеса у којем се одабира циљни сегмент корисничке базе и анализирају корисничке потребе, ово је и најкритичнији део циклуса.

Планирање - У овој фази маркетинг одлучује како се најбоље обратити корисницима дефинисаним у фази испитивања и израђује маркетиншке кампање и стратегије. Иако постоје маркетиншка решења за планирање кампања, успех ове фазе мање зависи од употребе технологије. Традиционално, фаза планирања креативни је део маркетинга, уз помоћ разних алата и оквирних решења.

Извршење - У извршној фази циклуса компанија користи сво знање користећи корисничке ”touchpointe” који су јој на располагању. Овде је кључна ефикасна интеракција која се одвија на две стране. Прву страну чине извршавање и управљање маркетиншким кампањама и стратегијама односа са корисницима кроз “touchpointe” а другу страну чини праћење одговора. То је још један значајан део ове фазе: прикупљање података сваког плана, који ће се користити у идућем циклусу испитивања или идући пут када корисник буде у контакту са компанијом. 

Из перспективе информационе технологије, кључно је разумевање природе података које треба сакупити и начине њиховог коришћења, тако да се могу применити одговарајући стандарди и дефиниције, са циљем да касније коришћење тих података буде једноставно и смислено. Ако су ти подаци успешно прикупљени, следећи циклус ће бити продуктивнији и могућност понављања процеса донеће користи. Ако компанија лоше дефинише и користи податке из извршне фазе, понављање процеса довешће само до вишеструког понављања истих грешака. 

CRM мора бити интегрисан у целокупан процес искуства клијената, од иницијалног контакта до крајње куповине, а маркетинг, продаја и одељење подршке корисницима морају бити интегрисани путем информационе технологије. То је прва тачка имплементације CRM-а, тзв. оперативни CRM, а подразумева аутоматизацију и оптимизацију целокупног продајног процеса, затим аутоматизацију маркетинга применом информационог система намењених дизајну, извршењу и мерењу учинака маркетиншких кампања, праћењу контаката са клијентима, и на крају аутоматизацију подршке клијентима кроз call centre. Али набавка одговарајуће технологије није гаранција успеха. CRM мора бити пословна стратегија, са јасно израженим пословним циљевима, а технологија је критични и омогућавајући фактор којим се стратегија претвара у пословне резултате.

Континуирана иновација и јединствене вредности која се пружа клијентима такође је саставни део CRM-а. Производи и услуге морају се мењати и обогаћивати у складу са потребама клијената, а предузећа морају имати способност препознавања њихових потреба и пре него што оне буду јасно изражене.

CRM је процес који се непрестано понавља и унапређује. Сваки циклус започиње прегледом одговарајућег критичног знања о клијентима, односно детаљном анализом њиховог понашања, навика, жеља и потреба. Једном речју - клијенти се сегментирају на темељу одређених заједничких особина, и идентификују се најпрофитабилнији клијенти, клијенти који имају потенцијал да постану профитабилни ако се инвестира у односе са њима, и клијенти у које се више не исплати улагати.

Ово је технолошки најзахтевнији део CRM-а, који подразумева интеграцију свих релевантних података о клијентима, како из трансакцијских система, тако и из спољних извора података у јединствено складиште података, а затим и експлоатацију података складишта различитим OLAP алатима, статистичким пакетима, и сл.

Задњи корак у циклусу је ефикасна интеракција са клијентима: не само да се реализују маркетиншке кампање, већ се истовремено прати одговор клијента, тј. прикупљају се подаци о томе како су клијенти реаговали на одређену акцију.
  Тако прикупљени подаци обједињавају се са већ постојећим у складишту података, изнова се анализирају и стиче се ново знање, које се користи опет за израду нових маркетиншких планова, али и сваки следећи пут кад предузеће дође у интеракцију са клијентом.
  1.3.3. Процеси CRM-а
Из угла процеса, интелигентан CRM приступ мора укључити бројне елементе:
 
1. Информације: 

· квалитетна листа свих потрошача 

· сет одређених информација о свим потрошачима 

· један начин успостављања везе између потрошача 

· један начин повезивања потрошача са менаџерима 

· кључне информације о менаџерима за успостављање односа са 
     потрошачима 

2. Управљање шансама (Opportunity Management): 
· идентификовање шанси за продаје и услуге и њихово усмеравање према одговарајућем запосленом у одговарајући канал 

· координација и оптимизација броја порука усмерених према потрошачу из свих канала 

· чување и размена порука о клијентима кроз канале, с времена на време.
3. Показатељи понашања потрошача: 
· разумевање уобичајеног понашања потрошача током трансакција
· освајање појединих трансакција и њихово остваривање 

· увођење значајних дијалога са потрошачима, изазваних неуобичајеним 

                трансакцијама

4. Моделирање: 
· идентификовање потрошача који су највише расположени да купе/прихвате понуду 

· идентификовање купаца који ће готово најсигурније да остваре највећу куповину 

· идентификовање оптималног времена за придобијање потрошача 

· омогућити подршку потрошачима (нпр. колико често се може извршити понуда, или продати неки производ).

Слика 5. Процеси CRM-а
Извор: Електронско пословање – скрипта, Факултет огранизационих наука, Београд, 2009, стр. 79
1.4. Ефекат CRM-а и задовољство потрошача
Стратешки оквир за CRM представља интеракцију пет међусобно функционално повезаних пословних процеса који се односе на:

1. формулисање стратегије предузећа (развојну стратегију анализирамо са два аспекта: пословне стратегије и купца)

2.  креирање вредности /понуде кроз перцепцију купца и свест о вредности

3. интеграцију путем више канала (тзв. вишеканални менаџмент који укључује продајну снагу, излазне информације, телефон, директни маркетинг, е-комерц, мобилну трговину и др.),

4. процену успешности кампање коју добијамо анализом резултата након извршеног мониторинга.
Интегрисани процеси CRM утичу на унапређење синергетског ефекта, дакле у већем степену него сваки процес понаособ. Суштина је да се CRM посматра као интегрисани скуп активности који обезбеђује унапређење пословања предузећа кроз:

· идентификацију, разумевање и успешно обраћање купцима,

· циљану продају постојећих производа и услуга новим и постојећим купцима,

· развој нових атрактивних понуда, ценовних попуста и маркетиншких програма намењених купцима и

· ретенцијом и деобом добити са најпрофитабилнијим купцима, јер 

      задовољан купац постаје лојалан купац.

Међутим, задовољство купца није лако мерљиво речима «да» и «не». Уместо тога, купац показује неколико степена задовољства. На скали од 1-10 неки купци ће вас рангирати са 5 или 6, а други са 10. Они који вас оцене осредњим оценама неће вам се обратити сами.  Уколико су они ваши садашњи клијенти, врата конкуренције су им отворена. Међутим, они који вас оцене оценом 10 нису само сигурни клијенти, они ће вас препоручити и другима, уколико то од њих затражите. 

Различити нивои интензитета пословних односа између Купца и Продавца, који се могу лако транспоновати на управљање односима Online Customer – Online Seller, су:

· Suspect – латентни купац, особа која би могла да буде ваш потенцијални купац, има само име / практично, било који посетилац који дође, па чак и „залута“ на сајт може бити латентни купац / Нерегистровани корисник/

· Prospect – потенцијални купац, то је особа коју сте ви квалификовали као особу којој је потребна ваша услуга и која има могућност да за исту плати. На жалост, не може свако коме сте потребни да приушти ваше услуге. /Регистровани корисник/

· Customer - Купац је најслабији од свих односа. Регистровани корисник је и потенцијални купац, али једном може постати и купац, јер је од вас узео неколико бесплатних услуга, download-овао је шта му је било потребно, али још није створио навику да од вас купује на регуларној основи. На скали задовољства услугама оцењени сте од 5-6 од стране овог купца, он активно тражи замену за вашу понуду и његова је лојалност веома ниска, шта више ње и нема.

· Client - Клијент је нормална врста односа. Клијенти користе ваш сервис и у складу са тим вам се изнова враћају, тражећи савет и помоћ. Клијенти / Претплатници/ су створили навику да од вас купују. Можда су баш вас изабрали након више покушаја код других фирми. Њихов степен задовољства вашим услугама креће се од 7-8. Другим речима, уколико изгубите један пројекат или контакт, клијент ће вам пружити још једну шансу уколико се поправите. Ипак, однос са клијентом умногоме зависи и од маркетиншких напора ваше конкуренције.

· Cheerleaders (advocate) - Навијачи (адвокати) представљају највиши степен пословног односа. Навијачи неће само да вам помогну када затреба, већ ће и да продају за вас. Они ће својим пријатељима и пословним партнерима причати о вама и послаће вам своје клијенте, ако то од њих затражите.

Идентификована су такође четири типа стратегијски значајних купаца (SSC – Strategically significant Customers):
 
· Високо лојални потрошач (High life-time value customer),

· Бенчмаркер (Benchmarks) - онај на кога се други купци угледају,

· Инспиративни купац (Inspirations) – купци који узрокују промене у предузећу, откривају нове начине примене, долазе са новим идејама и

· Трошковни магнет (cost magnets) – то су купци који апсорбују диспропорционално висок ниво фиксних трошкова и на тај начин омогућују другим мањим купцима да постану профитабилни за предузеће.
Најбољи купци заслужују и најбољи третман. Ако се према најбољим купцима понашате као према свима другима, и они ће се ускоро према вашој фирми понашати на исти начин, што није добар начин да се води посао. Задатак маркетара је да идентификује своје најбоље купце и да са њима одржава непрекидну и персонализовану комуникацију. Да би се добили ваљани одговори и мерљиви резултати маркетинг менаџер мора бити обучен да креира „интелигенцију купца“ на основу десетина и стотина неповезаних података коју неколико сектора сакупља у току дана.

CRM решења су тако дизајнирана да пружају знање које је неопходно за развој и имплементацију „паметних“ стратегија у циљу максимизирања купчеве профитабилности, а тиме и обезбеђују конкурентску предност предузећа. Анализом CRM технологија можемо разумети купца и нећемо поново реаговати када дође до проблема, већ ћемо проактивно откривати скривене могућности за задовољење све већих захтева купаца.

Кључни фактор успеха CRM концепта представљају очекивања потрошача која фирме треба да антиципирају. У том циљу је неопходно направити платформу која омогућава комуникације са потрошачима, сакупљање и аналитику битних информација од њих. У оквиру веб сајтова, специјализовани статистички софтверски пакети омогућавају надгледање и сакупљање одговора на разна питања који се могу чувати у одговарајућој бази података. На овај начин се може водити евиденција о потрошачким навикама и њиховим специјалним интересовањима.

II ДЕО
2. CRM У ЕЛЕКТРОНСКОМ ПОСЛОВАЊУ
E-business (електронско пословање) обухвата Online комуникације и пословне трансакције, електронску трговину, пружање финансијских и др. услуга путем Интернета, као и све активности које прате пословање, за чију је реализацију неопходна рачунарска мрежа. Е-business представља размену информација, која се остварује путем електронских медија на тржишту.

У свим областима деловања е-business-a тек предстоји откривање нових могућности, које пружају интегрисани софтверски пакети, намењени моделима управљања односима са купцима /Е-CRM/. Базе података сада повезују информације о купцу, које такође постају Интегрисане. База података тада омогућава другачији скуп маркетиншких акција за циљног купца. 

Суштина CRM концепта, може да се илуструје примером из свакодневне пословне праксе. Иако тога често нисмо свесни, CRM се стално примењује у малопродајним објектима. Власници малих продавница "из комшилука" који су понекад уједно и продавци, познају готово све своје редовне купце, њихове навике, потребе. Често је тај однос приснији, те продавци познају и нарав и имовинско стање својих „комшија“. У овом случају, CRM спроводе продавци, а да при том нису ни чули за CRM. 

У великим малопродајним ланцима, какви су код нас Пекабета, Маxi или Меркатор, увођење и коришћење CRM система представља озбиљнију инвестицију. За разлику од малих маркета, у којима продавци познају купце и њихове навике, велики продајни ланци са великим прометом не могу да остваре овакву интеракцију без употребе информационих система. Скоро сви ови продајни ланци емитују „смарт“ картице за персонализацију и идентификацију клијената, на које се бележе све куповине појединачних купаца. Сви ти подаци, заједно са информацијама из окружења, сливају се у јединствену базу података, из које се напредним технологијама (data-mining) издвајају подаци, врши анализа и ствара се профил сваког појединачног купца. 
На пример, уколико је дати купац током одређеног периода доста средстава утрошио на куповину кућне хемије и уколико је у продају пуштена нова линија комплеменатарних производа, CRM аутоматизовани систем ће га на основу свих ових информација и додатне анализе обавестити о новом производу, његовим предностима и цени, путем еmail-a, СМС поруке или преко Call-centra. Ова порука може да садржи и линкове ка веб сајту, на коме купац може подробније да се информише о производу, да га наручи и сл. Такође, систем може обавестити купце о тренутним попустима, распродајама, акцијама, радном времену или чак о гужвама у тржном центру. Савремене информационе технологије омогућавају да се и велики системи путем CRM-а што више приближе крајњем купцу, како би њихов однос личио на локалне "комшијске" продавнице, на задовољство и продаваца и купаца.

Сврха разумевања купца је излажење у сусрет његовим потребама. Да би се дошло до сазнања које су то потребе, с купцем се мора сарађивати. Све информације о купцу се интегришу у базе података, ради лакшег приступања појединачно сваком купцу. Записи о сваком купцу су основ за маркетиншко планирање и основ директног маркетинга заснованом на бази података (Database Marketing).

Увођењем CRM софтвера добијамо конкурентску предност, побеђујемо конкуренцију, освајамо инострана тржишта, али не само то. Већ сада морамо да антиципирамо и шта је све потребно да променимо и применимо, да бисмо постали систем који „иде укорак“ са потребама све захтевнијег глобалног тржишта. Кључни корак је убедити све значајне групе у предузећу у потребу за применом CRM стратегије и схватити да CRM стратегија представља инвестирање у будућност.
 2.1. Развој електронског CRM-а
Развој и управљање дугорочним односима са куцима, CRM је и специфична маркетиншка технологија. Она мења приступ и традиционално деловање кроз класични 4P маркетинг микс. Инструменти масовног маркетинга су коришћени да диференцирају понуду предузећа од конкурената пред свим потрошачима. Међутим, брзина иновација води до лаког копирања производа и све чешће се и брендирани производи претварају у заменљиву робу. Стога се могућност диференцирања преко производа све брже губи, као што је то већ примећено код цена, где је и иначе било најтеже одржати конкурентску предност. Развојем Интернета и мобилне технологије знатно су повећане техничке могућности комуникације. Тако је META Group дефинисала “екосистем” CRM-а који их максимално искоришћава, приказан на слици 6. 
  2.1.1. Фактори прихватања еCRM-а
Уместо диференцирања пред масовним тржиштем помоћу стандардних маркетиншких инструмената које је лако копирати, савремене компаније се диференцирају пред појединачним клијентом, индивидуализујући сваку појединачну понуду.

Слика 6. E-CRM екосистем
Извор: www.ecrmguide.com, прилагођено
Предузећа која примењују wеb CRM, могу се сматрати за врло иновативна. Пре свега, ова предузећа развијају потпуно нов канал наступа на тржиште (Интернет). Затим, ова предузећа покушавају да примене нови маркетиншки концепт (CRM) рада са појединачним купцима. Ипак, и у таквим, врло иновативним предузећима, имплементација еCRM-а не иде једноставно. Истраживање помоћу класичног модела прихватања иновација које зависи од става и од перцепција запослених у предузећу је показало да постоји већи број утицајних фактора, изложених у наредној табели који утичу на прихватање еCRM пословног концепта.

Tabela 2. Потврђени утицајни фактори на прихватање еCRM
	Појединачне варијабле
	Фактори који утичу на прихватање eCRM
	Посреднички утицај
	Употреба технологије

	Релативна предност

	Фактор иновативности – карактеристике предузећа у погледу прихватања иновација (није потврђен утицај комплексности и компатибилности)
	Став о коришћењу нових технологија 
Утврђен на основу утицајних фактора који опредељују како доносиоци одлуке опажају корисност нове технологије (перципирана корисност) и како процењују тешкоће коришћења тих нових технологија (перципирана лакоћа коришћења)
	Намера да се користи технологија eCRM

Употреба технологије зависи од посредног утицаја великог броја фактора који обликују став корисника. 

Непосредне везе између утицајних фактора и намере да се користи CRM нису потврђене.

	Могућност испробавања

	
	
	

	Могућност посматрања
	
	
	

	Фактор организације – величина, подршка топ менаџмента, инволвираност корисника
	
	

	Фактор окружења –конкурентски притисак, задовољство купаца и маркетиншки приступ
	
	

	Фактор задатка – који тип посла се ради, каква је аутономија и неизвесност у доношењу одлука
	
	

	Фактор индивидуалних карактеристика менаџера: старост, образовање, искуство и личне склоности
	
	


Извор: Петковић Г, Управљање односима са потрошачима – радни материјал, Економски факултет, Београд, 2008, стр. 15,  прилагођено
Према резултатима истраживања, остваривање релативне предности на основу еCRM-а је перципирано као утицајна варијабла на став о прихватању нове технологије. Ова варијабла је показатељ перципиране корисности нове технологије. Важно је знати да истовремено није потврђен утицај комплексности технологије и компатибилности са постојећим начином рада, који представљају показатеље перципиране лакоће коришћења. Очито, кључни фактор прихватања иновације као што је еCRM представља очекивана корист у пословању, као и  лакоћа коришћења нових (све чешће user friendly / приступачних) технологија. 

Изградња поверења између продавца и купца је један од кључних изазова еCRM-а. Поверење се традиционално гради кроз лични однос, кроз разговор, анализу понашања и реакција и постепено прихватање саговорника. Изградња поверења на даљину је отежана. Потребно је уложити више напора и рада да се обезбеде интимност и емоције у он-лине комуникацијама. Неизбежно, поставља се и питање приватности, односно поверавања информација о себи и ближњима непознатом, виртуелном саговорнику или посматрачу. 

Велика и стално обнављајућа конкуренција коју омогућује транспарентност Интернета и представља други изазов за еCRM. Изградња поверења у условима када је други конкурент удаљен „један клик“ је врло отежана. Већина корисника Интернета има основну идеју да упореди различите понуде тако да је изложеност циљаних купаца предузећа порукама и понудама других, неминовна. Управо под утицајем електронских трговаца, направљени су кључни кораци у развоју изложених концепата развоја дугорочних односа са купцима. Први корак у развоју овог концепта је формирање идеје о потреби промене приступа купцу, од агресивног „препадања“ ка добијању „дозволе за обраћање“.
  2.1.2. Маркетинг „уз дозволу“ 
Преко брзих веза и лако разумљивих, интуитивних софтвера и уређаја, контакти се остварују брзо и лако. Контакти купаца и продаваца преко Интернета и технологија мобилне телефоније су дигитализовани. Резултат тога је да се аутоматски комплетирају подаци о великом броју контаката између купаца и продаваца. Међутим, поред ове предности, брзо је уочен недостатак, изазван великом количином често нежељених контаката. 

Традиционални маркетинг се великим делом заснива на слању порука које купац не тражи: оглашавање, манифестације и догађаји, па чак и стандардни приступ продаваца у продавницама реченицом “Изволите, шта желите”. У свакој од ових ситуација, продавац лично, или преко медија покушава да “прекине” ток мисли и понашања купца и скрене пажњу на своју понуду. На тзв. “маркетинг прекида” (interruption marketing), троше се огромни буџети усмерени на закуп медијског простора, штампање летака који се деле или шаљу, мотивисање продавца који обилазе купце и покушавају да им наметну своју понуду као предмет разматрања. Супротност “маркетингу прекида” је „маркетинг уз дозволу” (permission marketing).
 У време када потрошачи све више осећају недостатак времена, оптерећени безбројним порукама агресивног „маркетинга прекида“, нови приступ, „маркетинг уз дозволу“ се заснива на следећим карактеристикама порука: 
 
· унапред очекиване – од купаца који чекају да добију обавештење о оном што их занима,
· личне – директно прилагођене примаоцу, и 

· релевантне – јер се односе на оно што примаоца поруке занима. 

Овакав приступ је у оквиру компаније Yahoo, примењен на Yoyodyne, предузеће које је један од првих директних трговаца преко Интернета. Овај трговац је започео са 10.000 контаката – потенцијалних корисника у својој бази података, а данас је у ситуацији да сервисира више милиона корисника. Успех у регрутовању клијената у директном маркетингу зависи од алгоритама за препознавање оних који су заинтересовани. Најчешће коришћен модел је RFM
 модел који издваја потрошаче по три критеријума Реценцy (купци који су недавно куповали и који имају свеже сећање), frequency (купци који учестало купују и тиме показују склоност ка нашој понуди) и Monetary value (висина трансакција која упућује на купце који су потрошили веће суме новца за нашу понуду). Вероватноћа повољног реаговања таквих купаца на понуду и добијање дозволе за даљу интеракцију значајно расте. 

Аутори наводе пет корака како продавац, уз добијање дозволе, може да развије маркетиншки наступ, подижући ниво повезаности продавца и купца.
 

· Ситуација – ситуација је појединачна прилика у којој неки, са аспекта предзећа спољни утицаји, доводе купца у ситуацију да нешто тражи. У таквој ситуацији, купац продавцу прећутно даје пристанак да му се нешто понуди. За креирање ситуација, традиционални продавци користе традиционални маркетинг (оглашавање, уређење продајних објеката и сл.). Многи продавци услуга (на пример паркирања, или расположивог времена на Интернету), олакшавају задовољење тражње за својом услугом у ситуацији хитности и просторне изолованости од других канала продаје, нудећи плаћање преко мобилних телефона.

· Поверење у марку (бренд) – виши ниво поверења, базиран често не само на функционалним већ пре свега на емотивним садржајима брендираног производа. Иако се често сумња у пренаглашену вредност бренда, и даље брендирање учествује највише у маркетиншким буџетима. Интернет компаније су искусиле благодети брендирања сајтова и водеће међу њима (Amazon, AOL итд.) интензивно позиционирају свој имиџ и преко Интернета али и преко традиционалних канала комуникације. Свако ко пар пута посети неки сајт и уочи да је последица посете велики број електронских порука, незваних рекламних екрана који се у позадини отварају и сличних „прекидајућих“ садржаја, почиње да тражи други начин да задовољи своје потребе на Интернету.

· Лични однос – представља виши ниво везе продавца и купца у односу на поверење у бренд, али нижи ниво него што су то шеме лојалности. Лични однос омогућује дугорочни приступ купцу, његово поверење у савет и избор продавца. Компанија која не може да супституише високо учешће личних услуга аутоматизованим сервисима, тешко може да успе на Интенету. Да је то ипак могуће, сведоче бројни успешни програми учења на даљину, па чак и електронског учења (е-learning).

· Шеме лојалности (поени) – концепт који је развијен у супермаркетима САД и Европе. Бројни потрошачи сакупљају маркице (поене) при свакој куповини и остварују уштеде приликом следеће куповине (point liability model) или стичу право да са одређеним бројем поена учествују у наградној игри за неку велику награду (point chance model). Интернет трговци су поене почели да додељују купцима који не само кад купују, већ и када посете сајт или приме e-mail са одређеног сајта. 

· Интравенозно снадбевање (куповина по одобрењу) – овај највиши модел односа подразумева одобрење купца да му се шаљу одређени производи, по ритму који диктира продавац. Типична примена овог модела пре појаве Интернета, била је претплата читалаца на новине или часописе. Данас је она присутна у B2C односима, када, на пример, претплатници Streamline.com услуга плаћају да им ова компанија донесе намирнице, одећу са хемијског чишћења и друге потрепштине на кућну адресу. У B2B односима ово је још и чешће, као у ситуацији када Wal Mart својим пословним партнерима (и само њима) даје приступ својим подацима са POS терминала. 

Успон на приказаним степеницама развоја дугорочних односа са купцима преко Интернета је циљ предузећа која се баве електронском трговином. Међутим, тај успон зависи, како од фактора екстерног окружења, тако и од предузетих стратегијских корака унутар самих предузећа. 
2.2. Предуслови за развој CRM-а на интернету
Развој CRM на Интернету је био условљен неким предусловима, чијим стицањем је омогућен развој концепта, ширење пословња и касније преношење стечених искустава на пословање традиционалних предузећа.
 2.2.1. Раширеност технологије
Брз напредак технологије, појава нових производа и интегрисање перформанси различитих производа у нове производе створили су друштво мултимедијалних комуникација. Пад трошкова производње уређаја утицао је на растући број корисника а тиме и на пад цена услуга. Истраживања понашања различитих старосних сегмената становништва указују да млађе генерације у САД проводе значајно више времена уз медије, посебно on-line. Како су ови уређаји сада преносни, расту и могућности за “качење” на Интернет, не само код куће, већ и у школи, библиотеци, али и током вожње или чекања, преко лап-топ компјутера, PDA уређаја или мобилног телефона. Генерација старости 18-26 година проводи чак 43.2 сата у недељи користећи неки медиј, од чега значајних 12.2 сата на Интернету (скоро два сата дневно). 
Међутим, чак ни њихови старији суграђани, генерације старости 51-61 година, не заостају много, користећи 38 сати просечно недељно различите медије, од чега 6.6 сати Интернет (али зато више ТВ, од својих унука).

 
2.2.2. Подручје примене
Традиционално, електронски бизниси се развијају у B2B трансакцијама, између институционалних партнера. На овом нивоу сарадње и јесте најлакше да се прикупе подаци, да се прати понашање клијента и да се анализира његово понашање током припреме и реализације куповине, као и током потрошње. Међутим, када је реч о финалним потрошачима, појављују се неке пословне области у којима досијеа клијената брзо нарастају омогућавајући продавцима да кроз анализу историје трансакција много сазнају о својим купцима. Једна од најпогоднијих области за праћење интерактивних односа јесте банкарство. Банкари као рационални пословни људи теже да пребаце растући део трансакција у on-line режим, не само због снижавања трошкова услуга, већ и због растуће количине и тачности прикупљених података о обављеним трансакцијама. Заузврат, спремни су да мотивишу своје клијенте да са личних услуга банкара, по нижим провизијама, користе услуге различитих аутомата, од АТМ уређаја (повезаних са центрaлним рачунарима) до on-line банкарства.
Према проценама из банкарског сектора САД, 1998. године свега 3-4% домаћинстава је користило услуге електронског банкарства, при чему је 1.150 институција нудило ове услуге. Тај број је рапидно растао у годинама на прелазу у нови век, тако да су на Forrester Research сајту објављене процене о очекиваних 60 милиона до 2010 (око 57%) домаћинстава корисника оn-line плаћања.

2.2.3. Нова ИТ решења и концепти
Сакупљање великих количина података, најпре из POS система, а затим са Интернет саобраћаја, као и унапређење алата за обраду података учинило је врло популарним и траженим нека нова ИТ решења. У литератури се наводе три основна елемента одржавања дугорочних односа са купцима: повезивање интерних и екстерних процеса, развој дугорочних односа са купцима и употреба прикупљених сазнања о купцима. 
Овим елементима тачно одговарају три најпопуларније врсте пословних софтвера у претходном периоду, представљени у табели 3.  При томе, треба имати у виду да су само софтвери за подршку продајној мрежи (CRM софтвери), прављени са намером да буду подршка продавцима у њиховом раду са клијентима. Остали софтвери су прављени у функцији решавања других проблема, али су се показали као врло корисни и за развој односа са купцима. Ово преклапање база података и дејства појединих софтверских решења довело је до синергије кроз реализацију интегралних пословних софтвера. 
CRM софтвери су првенствено намењени продавцима за праћење односа са купцима. Међутим, стављени на располагање другим организационим јединицама, помажу да се боље планира (набавка, логистика, наплата, итд.), тако да подижу ниво укупне организационе оријентације према купцима. КМ софтвери служе за прикупљање, класификовање и стављање на располагање (sharing) различитих сазнања другим корисницима, па тако и сазнања о купцима. ERP софтвери прате све трансакције у предузећу и помажу разумевање интерних и екстерних процеса преко бележења и анализе догађаја који се током тих процеса дешавају. 
Табела 3.  Врсте пословних софтвера у функцији развоја дугорочних односа са купцима
	Тип софтвера
	Елементи развоја дугорочних односа са купцима
	Тип продаје који софтвер подржава

	ERP софтвер (Enterprise Resource Planning – планирање ресурса предузећа)
	Интегрисање и повезивање интерних и екстерних процеса
	Трансакциона продаја: купац заинтересован да купи што брже и по најнижој цени 

	CRM софтвер (Customer Relationship Management) Одржавање дугорочних односа са купцима)
	Организациона оријентација на дугорочне односе
	Консултативна продаја: продавац проучава проблем купца и саветује га о могућим решењима 

	КМ софтвер (Knowledge Management – Управљање знањем)
	Прикупљање и коришћење растућег знања о купцима
	Стратегијска продаја: продавац прати купца и саветује куповину као део стратегијских промена


Извор: Петковић Г, Управљање односима са потрошачима – радни материјал, Економски факултет, Београд, 2008, стр. 21,  прилагођено 
Складиштење података (data warehouse)
 представља велике резервоаре података сложених тако да се могу лако користити. Подаци су сложени у тзв. хипер коцке, вишедимензионе структуре, тако да је могуће повезивати податке из различитих табела. Уместо раније формираних, унапред планираних извештаја, који су морали да буду најављени информатичарима унапред, нове структуре података омогућују менаџерима несметано кретање и анализу података према ономе што њих у том тренутку занима.
Подаци у складишту података су сложени хијерархијски, али тако да их је могуће комбиновати, тј. гледати из различитих перспектива (као коцку). Анализирајући укупне, сумиране податке о продаји, менаџер може да посматра и продају по појединим купцима, како би направио анализу и њихово рангирање. 
2.2.4. CRM апликације
Велики је број понуђача CRM софтвера тако да се предузетници данас налазе у ситуацији да пореде и бирају решење које је оптимално за њихов посао. Апсолутни лидери у испоруци ових софтвера су Salesforce.com, са 29.800 клијената и 646.000 корисника и Siebel (Oracle) са 5.000 клијената и 4.6 милиона корисника. Овај други корисник је очито орјентисан на веће клијенте док је Salesfore.com алат погодан и за мала и средња предузећа.
 

Na specijalizovanom sajtu http://crm.technologyevaluation.com могуће је сузити поље свог интересовања зависно од привредне гране, величине и типа предузећа, као и буџетских ограничења. За, мање предузеће које се, на пример, бави малопродајом и велепродајом, до 200 запослених, са лимитираним буџетом за инвестицију у CRM и са захтевом да се обезбеди BizTalk опција, квалификовали су се следећи испоручиоци: Aplicor, Microsoft Dynamics CRM, Oncontact. Surado CRM, Infor ERP XA CRM, Salesforce.com, SuperOffice. Инсталирање одабраног CRM софтвера захтева да предузеће интегрише са новим алатом већ постојеће апликације. Софвери развијени за наступ на Интернету обично садрже CRM модул повезан са другим модулима.
2.3. Имплементација CRM стратегије
Управљање односима с купцима никако се не сме ограничити на једнократни пројекат који убрзо након остваривања пада у заборав. Управо супротно, успех у овом подручју може осигурати једино трајан процес, или још боље, свеобухватна стратегија. Како свака стратегија има задатак да осигура пословним субјектима одређене предности које ће имати пресудан утицај на крајњи исход тржишне утакмице, ту није изузетак ни Customer Relationship Management. Предности које омогућава прихватање и примена ове стратегије произилазе из чињенице да њоме предвиђене активности покривају све три временске димензије: 
Прошлост – компанија стиче способност учења из претходних догађаја, што јој омогућава избегавање понављања претходних грешака. 
Садашњост – пословни субјекти долазе у могућност да веома брзо анализирају текуће догађаје, па им на тај начин могу прилагодити своје понашање маневрисањем у реалном времену. 

Будућност – субјекат стиче знање и способност предвиђања будућих догађаја што отвара простор квалитетнијим припремама за надолазеће прилике. 

Дакле, кључне стратешке предности над конкурентима које компанијама може донети Customer Relationship Management укључују следеће: 
 
Учење – данашња пословна стварност не опрашта онима који нису спремни на континуирано учење и прилагођавање свог понашања наученом. Притом најважнији део учења чини учење на грешкама које се смеју догодити, али не и поновити. 
Маневрисање – односи се на способност налажења најбољег могућег смера кретања у складу са задатим условима. Успешност маневрисања у првом реду је одређена способношћу избегавања замки које свакодневно нуди тржиште. 
Предвиђање – детаљан увид у догађаје који треба да се догоде у будућности представља неопходну претпоставку успеха. Компаније чији су доносиоци одлука у стању увидети нешто што нико други није у великој су предности у односу на конкуренте. 
Предзнање – у питању је развијена компетитивна интелигенција која омогућава стварање сазнања о очекивањима купаца, као и о плановима конкуренције у блиској и даљој будућности. 

Другим речима, пружајући запосленима, у складу са поставкама CRM-а, приступ до великих количина информација о купцима, производима и продајним партнерима, компанија их чини способним да уче на основу прошлости и да успешно прилагођавају садашњост и позиционирају се у будућности. Оним пословним субјектима који CRM посматрају и схватају на такав начин, ова ће стратегија гарантовати успех у настојањима за унапређење односа са купцима, добављачима, осталим пословним партнерима, па чак и конкурентима. Доступност ажурних информација на правом месту у право време донеће бројне позитивне ефекте у пословању. Запослени ће бити у позицији да на једноставан начин надограде знања, међусобно их поделе, комуницирају и утичу једни на друге, решавају проблеме, доносе пословне одлуке и контролишу свој део пословног процеса. Зато је, посматрано из стратешког угла, учинак CRM-а могуће поистоветити са деловањем морске плиме (у енглеској литератури - Rising Tide Strategy).
 Имплементација CRM стратегије се базира на: професионалном кадру, прецизно дефинисаним процедурама, савременој технологији. Кључно је открити професионалце, које затим треба обучити за професионалан однос према корисницима. Истовремено они треба да имају и одређена техничка знања. Без добро осмишљених процеса, ниједна активност не може остварити свој циљ. CRM није изузетак. Компаније би требало да одреде своје пословне захтеве и циљеве и да развију CRM процесе према тим захтевима. Технологија CRM-а садржи следеће елементе: 

Процедуре рада – Свака компанија мора дефинисати потребу за увођењем система квалитета као предуслова за имплементацију информатичког система и модула за CRM као једног његовог дела. Сви учесници у бизнис процесима од значаја за CRM своје активности обављају у складу са документима система квалитета која су им доступна путем информационог система.  
Базе података и веб - управљање односима са корисницима зависи од информација о њима које су најчешће смештене у различитим базама. Консолидовање релевантних информација на једном месту и њихово сигурно повезивање није нимало лак посао. На пример, компанија може да изврши сегментацију типова корисника које има у бази и да спроведе маркетинг кампање према специфичним типовима корисника. 
Interactive voice response (IVR) i call centar - један од најприкладнијих начина комуникације са корисницима услуга је комуникација путем call centra. Овај облик комуникације је ефикасан пре свега са аспекта корисника услуга. Главну потешкоћу у функционисању call centara чини велика флуктуација оператера и потреба за њиховим сталним основним и перманентним тренингом. 
Извештавање - пуко прикупљање великог броја података о корисничкој бази није довољно, већ је потребно обрађивати их и користити. Користити податке ефикасно значи претварати их у валидне информације неопходне у процесу доношења одлука, а у циљу прилагођавања тржишним променама. Извештаји треба да омогуће, поред дефинисања акција за задржавање корисника, и увођење нових услуга, основу за анализу података за предвиђање корисничког понашања, проналажење начина за стварање профитабилних корисника и повећање поверења корисника. 
2.4. Улога и значај софтвера за имплементацију CRM-а
Готова софтверска решења за CRM представљају основу која брзо може да се надогради и уобличи у оно што је потребно кориснику. ERP (Enterprise Resource Planning) решења, која су далеко комплекснија од CRM апликација, грађена су на истој идеји: модуларност и мања или већа конфигурабилност. Често је веома важно да период развоја и увођена оваквих апликација буде што краћи, па није ни чудо што се периоди које неке компаније означавају као реалне, мере у недељама. По неким проценама сама имплементација технологије носи свега 20-40% целокупног времена и новца у увођењу CRM-а у неки бизнис. 
Апликације које се продају као CRM апликације не могу се наћи код локалних пирата или у неком CD-клубу и то из више разлога: њихова цена је висока, па су компаније које стоје иза ових производа спремне да заштите софтвер на све могуће начине. Осим тога, потребна је јака хардверска подршка 
и веома скупа обука. У цену оваквог софтвера увек мора да се урачуна и његово конфигурисање, што подразумева ангажовање веће групе консултаната. У 90% случајева овакви пакети се не користе у out-of-box  варијанти већ свака компанија покушава да прилагоди апликацију својој терминологији, бизнис логици и процесима. Основне функционалности које CRM софтвер треба да пружи компанији обухватају:

· Добијање комплетне слике купаца 
· Веза и струјање пословних процеса изван граница система 
· Предност лаке интеграције са другим информационим системима 
· Рад изван домета компанијине мреже 
· Прилагођавање и интеграција са другим производима и сервисима 
Основне конкурентске предности које CRM софтвер треба да донесе компанији обухватају:

Повећање успеха у продаји – CRM софтвер треба да помогне запосленима у продаји, у управљању пословним приликама, мерењу и предвиђању активности продаје, калкулацијама зарада и набавке, одржавању контакта са клијентима циљаним e-mail порукама, ефикасном праћењу комуникације са странкама и аутоматизацији процеса продаје, што обезбеђује краћи циклус, веће добитке и боље задржавање купаца. 
Ефикасан кориснички сервис – CRM софтвер треба да омогући сервисирање већег броја захтева клијената са истим бројем запослених. Уз то, CRM софтвер треба да омогући пружење доследне и ефикасне услуге која гарантује задовољство купаца. 
Функција мобилности – CRM систему могуће је приступити путем мобилних уређаја, као што су Pocket PC или мобилни телефон. У зависности од врсте уређаја са кога се приступа апликацији, кориснику треба да буду омогућене разне функционалности корисницима, почев од једноставног приступа подацима, па до локално инсталираних апликација које се касније синхронизују са централним системом. 
Доношење брзих и тачних одлука – апликација треба да омогући добијање детаљних извештаја и комплетан преглед продајних и активности у подршци, као и комплетну историју односа са клијентом, тако да се лакше препознају добре пословне прилике, трендови, као и проблеми који помажу у доношењу одлука. 
Дељење информација – интегрисане продајне и сервисне функционалности дају запосленима разумљив и увек свеж поглед на главне информације о сваком клијенту. Запослени могу да деле и ad hoc информације о клијентима како би имали брже одговоре на њихове захтеве. 
Аутоматизовање пословних процеса – уграђен ― workflow engine помаже руководству фирме да успостави конзистентне пословне процесе и тако ослободе запослене од периферних задужења која одузимају време. 
Интеграција пословања – CRM софтвер треба да омогући чврсту интеграцију са ERP решењима. Такође, треба да подржава могућност повезивања са другим апликацијама и веб сервисима. 
Брз повраћај инвестиције – једноставна конфигурација, интуитиван кориснички интерфејс и упрошћена навигација помажу запосленима да од самог почетка раде што продуктивније. 
III ДЕО  
3.ФУНКЦИОНИСАЊЕ CRM НА ИНТЕРНЕТУ
Иако је и раније постојала могућност „додира“ са купцима на различитим тачкама тржишта, Интернет је ове могућности знатно увећао. Предузеће је са купцем некада могло да комуницира директно, преко агената продаје, али преко маркетиншких служби, телефоном или факсом, или индиректно, преко малопродајних представника. Сада купац може да купи и преко веб сајта, директно или преко wеб препродаваца. Заинтересовани потрошач може да наручи mail-ом, преко каталога или најкомфорније, преко посебно дизајнираних веб продавница. 

Међутим, он може и да се појави у продавници са рекламацијом на производ који је купио преко неког другог канала. Развој вишеканалног маркетинга под притиском Интернета, условио је нужност да се забележе и ставе на увид сви контакти купца и продавца, на различитим тачкама комуникације. Такву информисаности и прилагодљивост, продавци сада желе да обезбеде и приликом сусрета лицем у лице, преносећи искуства стечена у новом каналу (Интернет) на традициоаналне облике малопродаје.
3.1. Утицај интернета на развој CRM концепта 
Електронска трговина је, захваљујући карактеристикама Интернет технологије, дала кључни допринос развоју CRM концепта. Иако су се партнерски односи са купцима (па и са добављачима) развијали током дугог низа година, од концепата вертикалног маркетинга
  до маркетинга дугорочних односа, током развоја софтвера и то посебно интернет софтвера, дошло је до кључног помака у развоју CRM концепта. Имајући у виду утицаје Интернета на развој CRM, изложене у следећој табели, постаје јаснија врло радикална тврдња да без електронске трговине не би дошло до тако експлозивног развоја CRM-а.
Табела 4. Утицај Интернета на развој CRM концепта
	Карактеристике Интернета
	Утицај

	Web (технологија „привлачења“)
	Web као технологија снабдева купце информацијама и ствара код њих проактиван став према развоју односа са снабдевачима

	Интерактивност
	Интерактивност се унапређује увођењем бројних технологија, од emaila до VoIP технологија, а тиме и прикупљање информација

	Email (технологија „гурања“)
	Технологија гурања информација према купцима, омогућује предузећима да управљају односима са својим купцима

	Wеb + Интерактивност + Емail
	Претходне компоненте омогућују брзу имплементацију прилагођених производа и услуга и повећавају конкуренцију у домену лојалности и задржавања купаца

	Глобални обухват
	Производи и услуге се могу понудити глобално, просторне баријере падају

	Бележење свих трансакција
	Све трансакције се бележе у дигиталном облику, што олакшава складиштење и претраживање


Извор: Милићевић В., Интернет Економија, ФОН, 2006, стр. 277, према: Xин Т, Давид Y, Xианг Ф, Интернет Интегратед Цустомер Релатионсхип Манагемент, Јоурнал оф Цомпутер Информатион Сyстемс, Спринг 2002, стр. 77-86
Интернет је омогућио у правом смислу управљање односима са купцима, кроз привлачење купаца, подизање интереса и постизање њихове сагласности да им се касније продавац обраћа. У том тренутку, продавац је у ситуацији да планира своје активности, да глобално „гура“ своју понуду и да подсећа купце, да опет интераткивно „разговара“ са њима о карактеристикама понуде, посебним интересовањима и подешавањима. Најважније, сви ови контакти су дигитално забележени и подложни каснијим анализама и коришћењу у процени успешности планираних активности.

3.2. Нивои развоја еCRM-а

Значајно унапређење већ достигнутог нивоа аутоматизације и управљања подацима о купцима, нуде веб апликације. Постоје четири врсте сајтова електронске трговине, посматрано према нивоу развоја CRM:

· Сајтови свесности – који се називају и ‘brochureware’, су најједноставнији тип електронске понуде. То су сајтови који представљају понуду, често на забаван начин, нудећи основне информације о компанији и производима. Намењени су најчешће финалним купцима (B2C);

· Сајтови каталошког типа – (catalogue open market sites), који нуде велики број производа и услуга на продају, уз детаљне информације, па чак и критике (позитивне или негативне) појединих производа. Ови сајтови (Amazon.cом) излазе у сусрет не само трансакционим, већ и купцима који су заинтересовани за савет, поређења или препоруке.

· Екстранет - (Extranet) су затворени осигурани сајтови, функционално опремљени као Интернет сајтови, али намењени само одабраним партнерима (најчешће примењени у B2B односима). Они замењују оно што је некада реализовано кроз EDI стандарде, будући да омогућују партнерима пословне трансакције преко стандардизованих порука, чиме значајно убрзавају рутинске поруџбине. Компаније као што су Dell и Cisco повећавају лојалност постојећих купаца кроз ове сајтове, стварајући на другој страни вишак времена својим продавцима за нове пословне подухвате).
· Портали за пословне партнере могу да буду намењени потрошачима (B2C) или институционалним купцима (B2B). Портали намењени купцима могу бити општи (Yаhoo, AOL, Крстарица) или специјализовани (јавни део портала Charles Schwab kompanije, на којем је понуђен велики избор могућности за инвестирање). Портали намењени институционалним купцима могу да окупе већи број понуђача на једном месту (хоризонтални портали) или да представе читаву једну грану (вертикални портали). 

Једно време, (до 2000 године, па делимично и касније), Интернет је афирмисан као медиј преко кога се ефикасније и јефтиније може доћи до већ постојећих производа или услуга. Међутим, праву промену парадигме пословања, треба очекивати тек када поред токова робе и новца, кроз овај канал потеку и информације и то, првенствено информације о купцима. Интерактивност Интернета као медија (брзина, ниски трошкови, могућност преношења података, слике, звука и других дигитализованих података, као и доступност Интернета која расте), омогућују да се велика количина врло ажурних података о купцима слива према испоручиоцима тако да се ствара могућност потпуне персонализације понуде. 

Нову област међусобног утицаја CRM и Интернета представља постављање CRM апликација на Интернет. Јавно коришћење неких апликација је познато од раније. Један од најбољих примера представља познати аукциони сајт е-Bаy. Један од кључних разлога за коришћење неких решења преко Интернета представља висока цена за израду сложених апликација. У таквим ситуацијама, корисници чија вредност трансакција не може да оправда високе инвестиције у неки софтвер, радије по нижим ценама рентирања или плаћања провизије користе софтвер који је свима доступан на Интернету. За разлику од е-Bаy аукције, где су основни подаци приказани свим посетиоцима сајта, код CRM софтвера се, међутим, јавља потреба да се основни подаци које корисник прикупља, сакрију од очију других посетилаца сајта.

Јавно доступне CRM апликације се постављају на сервер софтверске компаније која рентира свој програм (Salesforce.com) или чак омогућује слободан приступ неким основним верзијама програма (Freecrm.com). Интересовање за овакве софтвере је велико: према истраживањима, од половине до ¾ инсталираних CRM солуција у предузећима није успело, тј. дало је резултате далеко испод очекиваних. Имајући у виду милионска улагања у софтвер унапред, праћена трошковима прилагођавања софтвера, обуке људи, куповине опреме и сл., многе компаније оклевају са куповинама софтверских пакета. 

Кључни недостатак јавно доступних CRM апликација је приватност, тј. ризик од (не)безбедности података. Многа предузећа сматрају да немају шта посебно да крију када је реч о својим клијентима и продавцима који са њима раде. 
Ипак, од јавних сајтова се очекује да гарантују безбедност складиштених података као и да стално унапређују мере обезбеђења података и линија комуникације са сервером. Други недостатак јесте неудобност (спорост) у раду са подацима који су на удаљеном серверу. Ипак, ова мана може на другој страни бити и предност, имајући у виду да продавац на терену, прикључивањем на сајт, практично може да користи све расположиве податке у CRM апликацији.
3.3. Структура CRM софтверског решења
CRM софтверско решење мора да садржи функционалности које покривају све фазе односа са потрошачима, од генерисања интересовања за куповину, преко саме куповине и осећаја задовољства, до постпродајних услуга. Решење мора да подржава и различите канале комуникације са потрошачима, и да задовољава основне захтеве CRM стратегије. Основне функционалности се могу категоризовати према типовима CRMа: оперативни CRM, аналитички CRM и колаборативни CRM.

Оперативни CRM подржава пословне процесе који се директно односе на потрошаче у следећим функционалним областима предузећа: маркетинг, продаја, постпродајне услуге и менаџмент. Маркетинг апликације поједностављују, на пример, процес планирања активности у маркетингу и спровођење маркетиншких кампања, али и представљају основу за идентификовање потенцијалних будућих потрошача. Такође би требало да могу да препознају и задовоље посебне потребе потрошача, као и да помогну у сегментацији тржишта и креирању посебне понуде за сваки од сегмената.

Продајне апликације би требало да се концентришу на планирање продајних активности и управљање ценама, наруџбинама, купопродајним уговорима и уговорима о лизингу. У преговарању са потрошачима, почетна тачка је углавном или цена производа, или измене у спецификацији производа. Након потписивања уговора, у колико је потребно, на продајној служби је да иницира фактурисање, испоруку, обраду процеса плаћања и обрачун провизије остварене испуњавањем уговора.

Слика 7. Структура CRM решења
Извор: Електронско пословање – скрипта, Факултет огранизационих наука, Београд, 2009, стр. 83
Апликације за постпродајне услуге подржавају обраду захтева за услугама које настају након што је уговор потписан, као услов из купопродајног уговора (монтажа, обука и сл.), или на жалбу потрошача (рекламације, поправке). Услуге које се изврше се фактуришу, што укључује обраду трошкова и издавање рачуна, као и обраду опомена за плаћање. У планирању и предвиђању потреба за запосленима у постпродајним услугама користе се уговори о услугама и подаци из управљања жалбама. При решавању жалби потрошача, од помоћи је одржавање и управљање документима, који се тичу корисничких инсталација, као и базе података у којима се чува документација о успешном решавању досадашњих проблема. 
Менаџмент апликације користе податке свих оперативних области да би подржале континуирано планирање финасија, продаје и управљања ресурсима у складу са потребама потрошача. Текући кључни показатељи перформанси (KPIs) и њихово поређење са планираним вредностима, формирају основу за доношење одлука. Типичне процене и кључни показатељи које пружају апликације аналитичког CRM-а, као основу за доношење стратешких пословних одлука укључују:

· Тржишни удео 
· Број потрошача 

· Листу потрошача који генеришу највећи део прихода 

· Листу најпрофитабилнијих потрошача 

· Индекс сатисфакције потрошача (главни показатељ задовољства потрошача) 

· Индекс лојалности (кључни показатељ продубљивања веза између предузећа и потрошача) 

· Стопу задржавања потрошача (однос броја потрошача који поново користе производе и услуге предузећа и укупног броја потрошача) 

· Удео у куповној моћи потрошача 

· Стопу одговора (тј. стопа реаговања циљне групе потрошача на одређену маркетиншку меру ) 

· Податке везане за специфичности појединих потрошача, као што је укупна вредност који може да донесе један потрошач, који се користе за директни маркетинг према одређеном потрошачу. 

Кључни показатељи и методе аналитичког CRM-а формирају солидну основу за предвиђање, планирање, мерење и оптимизацију свих пословних процеса који потрошача стављају у центар пажње.

Колаборативни, или међукомпанијски CRM, омогућава предузећима, пословним партнерима и потрошачима да заједно раде у области маркетинга, продаје и постпродајних услуга. Примери техничких платформи за ову врсту сарадње укључују Интернет и електронска тржишта. Примери сценарија сарадње, подржаних од стране CRM софтверских решења, су процеси е-маркетинга, е-продаје и е-услуга, засновани на Интернету, као и управљање продајним каналима и дистрибуираним наручивањем. 

Е-маркетинг се првенствено фокусира на представљање нових производа на тржишту (лансирање производа) уз блиску сарадњу са произвођачима, трговцима, истраживачима тржишта и потрошачима. Е-маркетинг сарађује са ангажованом маркетиншком агенцијом на планирању и спровођењу маркетиншких кампања. Ова сарадња путем Интернета омогућава персонализовано представљање производа и обуку за коришћење, нуди платформу за онлине четовање са техничком подршком, и подржава Интернет заједнице потрошача, добављача и пословних партнера. 

Е-продаја се дели на B2B продајне процесе и B2C продајне процесе. B2B продаја повезује купца са добављачем кроз систем за попуњавање залиха и оптимизује процесе директном разменом података, и функцијама интерактивних упита између продајних процеса (издавање предрачуна, фактуре, потврде о испоруци, потврде о плаћању итд.) на страни добављача и комплементарног процеса куповине (креирање захтева, наруџбенице, потврде о пријему добара, налога за плаћање итд.) на страни купца. 

Е-услуге подразумевају сарадњу у распону од дељења провизије за остварене online постпродајне услуге, преко одржавања заједничке базе података, до удружене обраде потрошачких уговора од стране произвођача, трговаца и служби за посптродајне услуге.
3.3.1. Siebel Systems 

Највећи произвођач CRM софтвера, који је својевремено држао преко 50% целокупног тржишта (у неким сегментима и преко 80%) је Siebel са својим Siebel eBusiness Applications.
 Софтверска решења која је понудио Siebel еволуирала су преко верзија 2-6.0, које су биле стриктно клијент сервер оријентисане апликације, у верзији 7 односно 7.5 (такозване zero-footprint, без инсталације на клијентским рачунарима). Данас је компанија Siebel Systems у власништву Oracle корпорације. Као и већина објектно-оријентисаних платформи апликација се састоји од 4 нивоа: ниво података (табеле у бази), бизнис ниво (Business Components, Business Objects...), логички кориснички интерфејс и физички кориснички интерфејс. За смештање података Siebel може да користи Oracle, DB2 или Microsoft SQL Server; одлука је на кориснику, који се може определити и за сам оперативни систем, пошто постоје имплементације Siebel-a za Microsoft Windows, Solaris i AIX. Апликација се заснива на веб архитектури, па Siebel испоручује сопствени апликативни сервер. Још једна погодна функционалност Siebel -а је потпуно мобилни веб клијент. Не само што је могуће да запослени раде док су директно повезани на Интернет/интранет, већ је могуће да они потпуно независно раде на сопстевној локалној бази, са локалним веб сервером, а затим синхронизују промене са главном базом.  
Важна особина Siebel апликације је доступност података. Сви корисници система поседују две основне карактеристике: звање (position) и одговорност (responsability). На основу ове две карактеристике и додатних параметара корисници су подељени у хијерархијски организоване групе. Свакој групи могу се доделити посебна права приступа подацима: трговачки путник може да види само податке о компанијама са којима он ради, али не и информације о фирмама из домена његовог колеге. Наравно, менаџер ће видети све податке и пратити успешност оба аквизитера. Siebel укључује и модуле за сигурност података и аутентикацију корисника – користе се RSA или MSCrypto алгоритми.
3.3.3. Cisco Systems 
Производ Cisco Customer Interaction Network је скуп иновативних, вишеканалних услуга и апликација за управљање односима са клијентима (CRM) које су у константном развоју. Customer Interaction Network који подржава SIP (System Intelligence Products) омогућава запосленима да на интелигентан начин усмере комуникацију са клијентима ка одговарајућим агентима, без обзира на локацију. SIP подршка ће омогућити компанијама да искористе предности препознавања  „присуства“ ради боље видљивости за агенте и стручњаке широм компаније и проширити могућности центра за контакт са клијентима на запослене који не раде у центру. Решења Cisco IP Contact Center (IPCC) i Intelligent Contact Management (ICM) Enterprise и Hosted 7.0 имају нове могућности на пољу безбедности, проширивости и десктоп апликација као и додатне опције модуларне реализације.

Безбедност центара за контакт на бази IP је највећа брига са којом се клијенти данас суочавају. Cisco решава овај проблем помоћу заштићених лозинки, безбедних података о позивима и безбедном конфигурацијом системских компоненти у оквиру ових решења. Ова нераздвојива безбедносна решења доприносе изградњи вишег нивоа поверења између компанија и њихових клијената. Cisco IPCC Gateway пружа корисницима могућност да повећају прилагодљивост својих центара за контакте истовремено нудећи флексибилније могућности реализације. Корисници могу реализовати решење за контакте јединствено за целу компанију или изабрати решења Cisco IPCC Enterprise
 и Cisco IPCC Express специфична за поједине локације и управљати њима кроз јединствени ICM. Ово решење омогућава корисницима да реше потребе за контакт центром на појединим локацијама уз истовремено одржавање виртуелног решења. Cisco IPCC Gateway такође омогућује већу укупну редундантност система, континуалност пословања и лак прелазак са окружења традиционалног центра за обраду позива на решење засновано на IP. Осим тога, решење нуди моћне функције за аутоматску дистрибуцију позива, као што су условно рутирање, редна обрада позива и поруке о процени времена чекања, уграђена интеграција са рачунарском телефонијом и услуге интерактивног гласовног одговора (IVR). Рутирање на бази агента, у комбинацији са рутирањем позива на бази знања, обезбеђује да се позиви клијената проследе агенту са потребним знањима. На овај начин клијенти добијају информације које су им потребне већ приликом првог позива упућеног компанији. Cisco IPCC Express такође нуди подршку за програме за препознавање говора и претварање текста у говор других произвођача, засноване на отвореним стандардима.
 3.3.4. Microsoft Business Solutions CRM 

У време када је изгледало да су позиције на тржишту пословног софтвера већ установљене и утврђене и да нема места за нове велике улоге Microsoft  је успео да изврши јак продор на тржишту CRM апликација. Пронађен је елегантан начин да се тако нешто постигне и то само у два потеза. Први је предвидео куповину компаније Navision из Копенхагена (Данска) и тиме отворена врата у свет ERP софтвера, док је други потез био куповина Great Plains из Фарга, Северна Дакота (САД) и тиме отворен пут ка тржишту CRM (Customer Relationship Management) софтвера. Тако је настала нова Microsoft-ова дивизија која носи назив MBS (Microsoft Business Solutions). 

Предност коју Microsoft има над осталим произвођачима је интеграција са постојећим софтвером (пре свега са Microsoft Office пакетом) и . NET платформа, па се сам систем може лако прилагођавати потребама организације. Microsoft Dynamic CRM је дизајниран да одговара широкој области интеграције захтева потребних за данашње бизнис системе, били они једноставни или комплексни. Microsoft је обезбедио комплетне могућности маркетинга, продаје и сервиса базираних на Microsoft Office-у и Microsoft Outlook-у. Свеобухватна конфигурација, персонализација и интеграција способности чине лаким за партнере да развијају високо прилагођена решења, која дају одличне пословне резултате и нуде ниске укупне трошкове коришћења. Поред тога што врши интеграцију информација из вишеструких извора за одређени посао Microsoft Dynamic CRM је дизајниран да ради са различитим Microsoft пословним апликацијама и апликацијама других произвођача, укључујући и софтвер по наруџбини.  
3.3.4. NetSector 

NetSector дуги низ година уназад пружа високо квалитетни развојни сервис базиран на Интернет и Интранет веб апликацијама.
  Њихово искуство у разним гранама рачунарске технике резултује апликацијама које у потпуности клијентима пружају решења за њихове захтеве. WebSiteWizard је систем за управљане садржајем. Омогућава потпуну контролу над садржајем веб презентације. WebSiteWizard је модуларан и лак за коришћење. WебСитеWизард састоји из два дела - административног, уз помоћ кога се додаје, брише или мења садржај и презентационог, који има унапред дефинисане оквире (templates) за приказ садржаја. 

Посебан део апликације који служи за аутоматско креирање PHP скрипти на основу структуре базе података додатно смањује време потребно за имплементацију CRM система на основу пословног модела фирме. WebSiteWizard CRM
 представља добро решење уколико компанија има велики број клијената и услуга које пружа а жели да има потпуну контролу над њима. Флексибилност NetSector-ове CRM платформе омугућава примену у било којој грани индустрије.
 3.3.5. Virtual Team 
Софтверско решење за рад са клијентима „Virtual True“ донело је агенцији за информатички инжењеринг Virtual Team из Крагујевца друго место у категорији „CRM Solution Developer“ на додели светског признања „2003 World Wide Partner Awards“ компаније Microsoft.
 Компанија Microsoft сваке године расписује конкурс за избор најбољих информатичких производа у 16 категорија. У финале сваке категорије улази пет фирми, по једна из сваког региона у свету: САД, Европа, Латинска Америка, Азија-Аустралија и југоисточна Европа-Блиски Исток-Африка. У категорији решења за рад са клијентима, софтверски производ Virtual True ушао је у финале као најбољи у региону ЕМЕА - југоисточна Европа, Блиски исток и Африка - коме припада Србија. Virtual True је софтверски алат за креирање и управљање анкетама, односно упитницима и обраду прикупљених одговора. Направљен је са основним циљем унапређивања пословне комуникације са клијентима, постизања веће брзине и ефикасности, као и смањења трошкова извођења ових активности. Други модул служи за унос одговора на анкете, упитнике, тестове, а ауторизовани приступ се може ограничити на појединачне анкете. Трећи део за обраду резултата са неопходним извештајима, приказима и анализама, уз доделу права приступа и, на крају, модул за администрирање корисницима. Једноставни кориснички интерфејс, при томе, не захтева ангажовање ИТ професионалаца у процесу креирања и администрирања анкете. Употребна вредност сваког алата овог типа огледа се и у квалитету извештавања о прикупљеним подацима. Virtual True нуди анализу у реалном времену, у форми више типова извештаја. 
Основни приказ резултата анкете је графички, у виду "пита" или дијаграма одабраних анкетних питања, који је додатно појачан могућношћу избора критеријума по којима ће одговори бити рангирани. Постоји могућност укрштања различитих одговора за одабрана два анкетна питања; на пример, конзумирање назначеног производа по старосним категоријама. Virtual True се може искористити у разним областима истраживања као што је на пример истраживање позиционираности неког производа, затим се може искористити у истраживању јавног мњења приликом политичких кампања, затим за пријављивање на семинаре или конгресе.
3.4. Персонализација CRM решења
У последње време, често се поставља питање како пружити хиљадама посетилаца веб продавнице осећај да је понуда на сајту упућена лично њима, тј. да је прилагођена управо њиховим склоностима и потребама. Одговор је персонализација. 

Овај термин означава прилагођавање садржаја које се презентује на вебу у односу на корисника који гледа те садржаје. То практично значи да две особе могу у исто време да гледају исти део веб продавнице, а да су им приказани сасвим различити производи. Потребно је разликовати кастомизацију веб садржаја која дозвољава кориснику да сам одвоји битно од небитног и одабере садржаје који га интересују, од персонализације у којој веб сервер препознаје корисника и одлучује за њега. Кастомизација се може постићи тако што се кориснику дозвољава да попуњавајући одређени упитник на сајту одреди шта од понуђених садржаја жели да види на њему (које категорије производа га интересују и сл.) или да искључи приказ садржаја за које није заинтересован. Персонализација се постиже употребом одређених технологија које омогућују да веб сервер на основу података који су прикупљени о кориснику одлучи који су садржаји њему најприкладнији тј. шта одговара његовим потребама. Постоје три кључна елемента у процесу персонализације:

· критеријуми на основу којих ће се вршити персонализација 

· шта се прилагођава одабраним групама - понуђени садржај (текстови, информације, рекламе на сајту и сл.), дизајн, функционалност сајта, и друго 

· механизам који врши персонализацију 

Први корак у процесу увођења персонализације јесте одлучивање о начину груписања корисника. Потребно је одредити који су сегменти корисника са аспекта пословања битни, у тој мери да постоји потреба да се том профилу корисника посебно прилагоди садржај на сајту. Могу се постићи различити степени персонализације, од идентификовања група посетилаца на основу њихових заједничких демографских, географских и других карактеристика па све до прилагођавања садржаја за баш одрђеног посетиоца. Податке о себи корисник може добровољно да оставити на сајту попуњавајући упитнике, формуларе и сл. а и савремене веб технологије омогућавају прикупљање одређених података о сваком посетиоцу. 

 
Подаци о посетиоцу које посетилац добровољно доставља приликом регистрације на сајту: године, пол, брачни статус, хоби, број деце, занимање, место становања и сл. Није нимало лако прикупити ове информације јер многи корисници сматрају да се на овај начин нарушава њихова приватност. Зато се на већини сајтова нуди одређени вид размене: посетилац ће у замену за правилно попуњен упитник добити нешто што за њега представља додатну вредност (документи и информације за које је заинтересован, разне награде и сл.). Свакако најпоузданији извор информација о посетиоцима представљају подаци који се прикупе на основу online наруџбеница, јер тада купац оставља прецизне податке о себи, месту становања, и нарученим производима. 

На сајту се може захтевати од посетилаца да рангирају одређене производе или услуге и тако добити информација о склоностима.  Подаци о претходним трансакцијама чијом се анализом могу добити значајне информације: колико често посетилац купује, шта је све до сада купио, колико просечно троши, када је последњи пут купио нешто и сл.  Подаци о понашању, кретању купца на сајту. Путања његовог кретања на сајту, одабране опције, колико се задржава на појединим садржајима, који линкови и рекламе су привукли његову пажњу и сл.
Након идентификовања одређених категорија корисника и одређивања услова које посетилац треба да испуни да би припао одређеној категорији, треба одлучити шта ће се веб сајту, тј. веб продавници прилагодити том профилу корисника. Могуће је прилагодити практично све:

Садржај - који део понуде ће бити представљен кориснику Информације - које је потребно посебно нагласити: ценама, битним карактеристикама производа за ту групу корисника, условима продаје који су посебно прилагођени њима и сл. 
Рекламе – ако се на сајту нуди и могућност постављања банера персонализацијом се може постићи већу ефикасност тих реклама јер ће бити приказане само посетиоцима за које се сматра да су потенцијално заинтересовани за услугу/производ који се нуди у реклами. 

Дизајн - могуће је прилагодити и сам дизајн стране која је тренутно приказана као и начин презентовања одабраних садржаја. 

Функционалност сајта – различитим корисницима се могу понудити додатни сервиси који одговарају њиховом профилу.

Управљање односима са корисницима е системима електронске трговине (e-commerce CRM, тј. eCCRM) није само питање CRM софтвера. Да би неки систем електронске трговине постао „ customer centric ―, тј оријентисан на купца, потребно је изабрати праву CRM стратегију, која укључује реинжењеринг пословних процеса, бројне организационе промене, као и потпуно измењену корпоративну културу. 
3.4. Стварање вредности за купце преко Интернет технологија
Вредност за потрошаче се убрзано ствара новим Интернет технологијама. У такве технологије спадају IP телефонија, визуелне комуникације, интерактивне поруке. Ове технологије се лако интегришу са постојећим инфраструктурним системима телекомуникација, информационим системом тако да су могуће напредне комуникације повезивањем различитих медија.

Наведене технологије омогућују испуњавање неких кључних циљева развоја дугорочних односа са купцима. CRM подразумева орјентацију предузећа на вишедимензионо приближавање појединачним купцима. Три димензије стварања вредности су и емпиријски потврђене: разумевање понашања купаца, персонализација услуга и лојалност.

Боље разумевање понашања купаца – упознавање купаца у традиционалним продавницама са малим бројем купаца је било релативно једноставно. И данас није велики проблем запамтити кључне навике и критеријуме доношења одлука великих институционалних купаца (B2B). Међутим, на масовним тржиштима се тек са појавом e-commerce сајтова појавила могућност бележења појединачних куповина. Штавише, сада је могуће забележити, не само успешне трансакције (врста и количина купљених производа, учесталост куповина, комбинације купљених производа, датуме куповина и сл.), већ и посете које нису завршене куповином. Врло је значајно сазнати шта појединачног купца занима, које артикле разгледа и пореди међусобно, и сл. 

Интернет се показао као трошковно ефикасна технологија за бележење и анализу података о понашању купаца. Ефикасно акумулирање података а затим и њихова дистрибуција корисницима и анализа омогућује боље разумевање купаца и прилагођавање пакета понуде. Ово се посебно односи на асортиман као инструмент маркетинга (понуда одређених врста производа, брендова, производа са сличним својствима, комплементарних производа и сл.). Такође, познавање навика купаца омогућује прилагођавање у домену логистике, постпродајних услуга итд.

Персонализација производа и услуга је посебна погодност која омогућује испоруку лично персонализоване услуге или производа појединачном купцу. Ову погодност је често могуће реализовати на трошковно прихватљив начин само преко Интернета (еmail) или мобилне телефоније (СМС, ММС). Наравно, могуће је да купац посети продајно место продавца и тамо остави своје податке, слике, мере и сл., али је за највећи број масовних производа то трошковно неисплативо. 

Одржавање лојалности купаца је такође, једна од идеја водиља CRM-а. Могућност редовног интерактивног комуницирања са купцима, информисања о новим производима, давања и примања коментара о постојећим производима и друге погодности Интернета, подижу ниво повезаности продавца и купца. Таква повезаност даје већу шансу за развој дугорочних односа са купцима којем продавац зна укус и навике и којем већ испоручује прилагођене и персонализоване производе и услуге. У моментима када треба оживети интерес купаца, преко Интернета је трошковно прихватљиво послати нове продајне импулсе, отворити нову дискусију о тржишним догађањима и тако градити интерес и везаност купаца.

Прилагођавање (tailoring) у реалном времену је оно што веб технологија омогућује. Предуслов је континуелна анализа података којом се дефинишу правила рада са сваким појединачним клијентом. Са изграђеним алгоритмом одговора и реаговања на различито понашање купца (ако ...онда), комуникација и понуда купцима добија готово лични карактер, са намером да буде што приближнији ономе што је некада могао да понуди продавац у класичној продавници. Зато савремени еCRM пакети поред класичног сервера за реализацију трансакција (transaction engine који врши алгоритам понуда – наплата – маркетинг логистика), сада редовно у себи садржи апликацију за персонализацију понуде (personalization engine) и апликацију за комуникацију (broadcasting engine).
 
Реаговање на жалбе купаца је изузетно олакшано употребом Интернета и мобилне телефоније. Клијент може током 24 сата да шаље и прима поруке, да тражи савете, помоћ или интервенцију од стране продавца. С друге стране, продавац има аутоматску евиденцију позива, садржај порука, адресу купца итд. 

Нижи трошкови трансакције који се у електронском банкарству могу овако илустровати: трошак обављања трансакције у експозитури износи 1.07$, преко аутомата 0.27$ а преко Интернета 0.01$. Овоме треба додати уштеде у слању извештаја о трансакцијама које у електронском облику коштају далеко мање него када се штампају. Такође, треба имати у виду и уштеде на страни купца који штеди трошкове превоза, и сл.

Продаја додатних производа (cross selling) као и продаја вреднијих производа и услуга (уп селлинг) су, према истом извору, врло значајне. Додавање вредности производима и услугама је стратегијска могућност коју предузећа не препознају тако лако. Истраживањем је тако потврђено да постоји разлика између предузећа која имају помешан Интернет и традиционални наступ на тржиште (click and mortar) и предузећа која послују само преко Интернета (dotcom). Мешовита предузећа у значајно већем проценту користе Интернет као стратегијски алат за стицање конкурентске предности, за разлику од виртуелних компанија које Интернет користе првенствено за стварање имиџа. Може се претпоставити да етаблирана мешовита предузећа са бољим системом планирања много ефикасније препознају и користе шансе које нова технологија пружа од малих предузетника који се често боре са егзистенцијалним проблемима.

Слика 8. Процес додавања вредности кроз комбиновање кључних апликација
Извор: Петковић Г, Управљање односима са потрошачима – радни материјал, Економски факултет, Београд, 2008, стр. 27,  прилагођено
Данас мање од 5% посетилаца wеб сајтова постаје купац компаније. Многи нису сигурни у све елементе понуде, док други нису задовољни нивоом услуге који wеб сајт нуди (прегледност, цена и брзина испоруке и сл.). Интегрисањем софтвера који покривају различите фазе процеса пословања постиже се да информације о купцима брже и ефикасније врше утицај на снабдевачки процес и производњу која представља почетну тачку циклуса. Први покушај ове интеграције је вршен кроз “point of sale“ (POS) софтвере.
 Ипак, тек је кроз софтвере за електронску трговину извршена персонализација ових података и иницирање стварања понуде према потребама појединачног купца (финалног или институционалног).

Слика 9. Организација и технологија eCRM
Извор: Петковић Г, Управљање односима са потрошачима – радни материјал, Економски факултет, Београд, 2008, стр. 28,  прилагођено
У традиционалном предузећу, три приказана сегмента софтвера често настају симултано и са неминовним баријерама у превазилажењу интерних граница. Природа делатности интернет компанија захтева да се ови сегменти развијају истовремено. Интернет компаније углавном немају своје складиште и ослањају се на складишта традиционалних продаваца роба и услуга, тако да морају у старту да развију симултано модел снабдевања (SCM) и продаје (CRM). 

Организација еCRM у предузећима, поред софтверских решења, представља додатни изазов. CRM у виртуелним предузећима мора да прожима сваки део организације. Разлог за то је једноставан: предузећа овог типа постоје само због својих купаца и врло брзо постају сувишна у маркетинг каналима уколико немају критичан број корисника. Зато је и њихова организација потпуно орјентисана на купца при чему су задаци мешовито делегирани на софтвер и поједине извршиоце.

2.6. Структура CRM орјентисане компаније

Савремено тржиште има нове захтеве, где је тежиште пребачено на односе са потрошачима у новом окружењу. Са аспекта компанија, неопходна је интеграција свих процеса компаније изграђених око потрошача и интерактивност која мора бити у сталном порасту. У том смислу Калакота и Робинсон  истичу да информациона технологија овом захтеву мора одговорити новом генерацијом CRM архитектуре у компанији – интегрисаним компанијским процесима сервисирања потрошача.

Слика 9. Нова CRM архитектура компаније
Ђорђевић Б., Односи с потрошачима у дигиталној економији, Виша школа за менаџмент, Зајечар, 2008,  стр. 144
Захтев за свеобухватним управљањем односима са потрошаћима вођен је потребом интегрисања дигиталних технологија – телефоније, Интернета и информационих система (база података), како би се дошло до потпуног увида у карактеристике потрошача и сагледала историја њихових односа са компанијом. Исти аутори сугеришу четири технологије које морају бити интегрисане, како би CRM компаније оствариле највеће могуће користи:
 
· Наслеђени (традиционални) системи – морају бити интегрисани у нову CRM инфраструктуру, како би се повећала екстракција података из тих система.

· Интеграција рачунара и телефона (CTI-Computer Telephone Integration) - омогућује примену управљања позивима, где се правовремене информације о позиваоцу повезују са информацијама о потрошачу, смештених у рачунарској бази података.

· Складиштење података – омогућује екстракцију података из трансакционих система компаније са могућношћу ефикасног систематизовања и анализирања.

· Алати за подршку при одлучивању – помажу у доношењу одлука у погледу потреба корисника, заснованих на подацима о односима са потрошачима. 
Важно је истаћи чињеницу да CRM инфраструктура сама за себе није довољна. Повећање оптерећења на контактним тачкама компаније (нпр. позивни центри и wеб сајт) са потрошачима, указује на ширење тржишта и захтева већу пажњу  менаџера у конципирању динамике тих контактних тачака. По предвиђањима, како CRM цонцепт буде све прихваћенији од компанија, тако ће и потрошачи променити нивое својих контаката, тј. канала, изражавајући проширене могућности подршке које могу доћи од интегрисаних CRM система компаније. Приказ нове интегрисане CRM архитектуре компаније са продајним каналима дат је на слици.

Слика 10.  Интегрисана CRM архитектура компаније са продајним каналима
Извор: Калакота Р.,  Робинсон М.,  е-Пословање 2.0, Мате, Загреб, 2002, стр. 201
Најзначајнији елементи интегрисане CRM архитектуре јесу контактне тачке са купцима односно продајни сервиси: Интернет, позивни центри, e-mail, директна пошта.... Нове технологије примењене у продаји одговорне су за пораст очекивања потрошача, њихово удовољавање и у најидеалнијем случају - премашивање тих очекивања. Интегрисана CRM решења могу понудити веома моћне сервисе на свим контактним тачкама потрошача и компаније. Крајњи циљ јесу пословне активности које дају ефекат позитивног искуства у односу са компанијом.
IV ДЕО
4. ПРИМЕР ПОЗИТИВНОГ ИСКУСТВА ПОТРОШАЧА: AMAZON.COM
Оснивач Amazon.com,
 Jeff Bezos, вођен једноставном визијом да је потрошачу потребно понудити директну могућност куповине књига путем Интернета и при томе пружити специфично уживање у куповини, успео је у томе. Bezos је за кратко време створио најпознатију Интернет трговину данашњице и интернационалну компанију са центрима у Енглеској, Немачкој, Француској и Јапану.

Започевши са радом 1995. године, као највећа светска књижара, Amazon је у понуди имао око милион наслова, што је веома брзо прерасло на 2,5 милиона. Највећи партнер Amazon-a у то време у САД био је водећи дистрибутер књига Ingram Book Distributors, од којих је набављано 35% књига, што је представљало 60% поруџбина.
Табела 5.  Поређење традиционалне и виртуалне књижаре

B je ovo pomoglo kompaniji da uprkos ostvarenim gubicima u 1997. godini (na 148 2
miliona $ prometa, gubitak 31 milion $), ostvari rapidan rast svoje trzisne kapita-

izacije - 17 milijardi $ u 1998.g., 26 milijardi $ u 1999. godini. Promet je takode

rapidno brzo rastao, gde je kompanija ostvarila 1,64 milijardi $ prihoda u 1999.

godini.

Tabela 2. Poredenje tradicionalne i virtuelne knjzare u 1997. godini

Tradicionalna knjizara Amazon.com
Knjizare 439 1
Naslovi po knjzari 175.000 2,500.000
Troskovi (% prodaje) 12% 4%
Prodaja po zaposlenom 100.000 $ 300.000 $
Koeficijent obrta zaliha 2-3x 50-60x
Prodaja po m* 250 $ 2,000 $
Troskovi zakupa po m* 208 8% 4
Izvor: Leschly, Stig, Roberts, Michael J. and Sahlman, William A., Amazon.com - 2002, Harvard
Business School Publishing, 2003, 5.17.

Извор: Leschly, Stig, Roberts, Michael J., Sahlman, William A., Amazon. com – 2002, Harvard Business School Publishing, 2003, стр.17.

Преосталих 40%, Amazon је набављао од осталих дистрибутера и издавача. Наруџбина књига од добављача, по примљеној поруџбини купца са Интернета, омогућила је Амазону да оперише са ограниченим средствима и минималним трошковима складиштења. По подацима из истраживања, компанија је 1997. године имала базу потрошача од 340.000, 80.000 посета сајту дневно и промет у првом кварталу од 16 милиона долара. Крајем 1997. године, Amazon излази на тржиште капитала са почетном тржишном вредношћу од 560 милиона долара. 

Slika 8. Poredenje operativnog iklusa Amazon.com i fizicke knjizare

Слика 11. Поређење оперативног циклуса Amazon.com и физичке књижаре
Извор: Leschly, Stig, Roberts, Michael J., Sahlman, William A., Amazon. com – 2002, Harvard Business School Publishing, 2003, стр.18
Оно што је посебно привукло инвеститоре јесте невероватно прикупљање готовине и снажна конкурентска предност Amazon-а као виртуелне књижаре у односу на традиционалне – физичке књжаре. Управо је ово помогло компанији да упркос оствареним губицима у 1997. години (на 148 милиона $ промета, губитак 31 милион $), оствари рапидан раст своје тржишне капитализације – 17 милијарди $ у 1998.г., 26 милијарди $ у 1999. години. Промет је такође рапидно брзо растао, где је компанија остварила 1,64 милијарди $ прихода у 1999. години. Пажљивом анализом процеса куповине у физичким књижарама Bezos је установио да купци у књижарама разгледају и траже тачно одређене наслове. На основу тога, на Интернет страницама Amazon-а, понуђена је претрага по наслову, аутору, областима и другим елементима по којима купац може брзо наћи тражену књигу.

Такође, Amazon је увео низ иновација на подручју куповине, од којих је најпознатија куповина једним кликом миша. Као иновације које су потрошачи веома брзо прихватили, а које су истовремено ојачале однос компаније са својим потрошачима, могу се издвојити следеће:

· Представљање мишљења других купаца о појединим књигама, опис књиге, садржај, приказ одређених делова, критичка мишљења, слични наслови, остали наслови одређеног аутора и сл.

· Постојање корпе  у куповини, где је верно пресликана куповина у физичким трговинама, где купац једним кликом додаје предмет у корпу; процес куповине на Амазону креиран је тако да купцу пружи осећај угодности и смирености, баш као и физичке трговине које пуштањем пријатне музике и пријатном атмосфером стимулишу на куповину.

· Свака трансакција остаје забележена у бази података, где при поновном доласку на странице сајта, купац бива поздрављен именом који је оставио у прошлој куповини; када се једном остави број или бројеви кредитне картице, при свакој наредној куповини биће понуђене опције у избору картице, где су на врло детаљан начин објашњени аспекти сигурности који разуверавају купце да може доћи до било какве злоупотребе броја њихове картице; за купце који нису поверљиви пружена је могућност поруџбине еmail-ом или факсом.

Пословна оријентација Amazon-а је у почетку била садржана у идеји пословања као посредника између купца и добављача, без поседовања сопственог складишта, што је ускоро промењено. Наиме, схватили су да ако желе да испоруче квалитетну и брзу услугу, неопходно је створити сопствена складишта у којима би се стално контролисала количина залиха. Амазон је купио 270 000 м2 складишног простора чиме је потпуно покрио источну и западну америчку обалу и достигао да проценат испоруке наслова у истом дану буде преко 90%. Током 1999. и 2000. године Amazon шири своју инфраструктуру развојем осам дистрибутивних центара (три интернационална: Енглеска, Немачка и Францу-ска) и седам потрошачких сервис центара (четири интернационална: Енглеска, Немачка, Холандија и Јапан). Поред интернационалне експанзије, Amazon је проширио своју продајну понуду новим категоријама производа у којима је препознао потенцијал за даљи раст и развој свог пословања. Прво је развијено подручје продаје видео касета, CD-а и DVD-а, а потом и осталих подручја: софтвера, електронике, рачунара, играчака итд. 

Amazon се тако развија од највећег светског on-line трговца књигама у електронско тржиште, на коме купац може купити све што жели на једном месту и по најбољим ценама. Компанија данас представља прави пример дигиталне корпорације или тачније дигиталног супермаркета у потпуности опредељених на максималну сатисфакцију њихових потрошача. Ово је резултат стратегијске одлуке компаније да се у дужем року трансформише од класичног малопродавца књигама у дигитални супермаркет, који на једном месту нуди потрошачима широк избор производа. Пословање се заснива на стратегијским партнерствима са компанијама које поседују дугогодишње искуство у продаји одређених категорија производа (нпр. партнерство са највећим америчким продавцем играчака „Toys R Us“).

Amazon.com је кроз своје пословање развио неприкосновену експертизу у подручјима дизајнирања електронских контактних тачака са потрошачима и ефикасних логистичких система за поуздано и брзо испуњење наруџбина купаца. Бренд Amazon је постао глобално познати синоним за поузданост, квалитетну и персонализовану услугу, за широк избор производа по повољним ценама, где широка база њихових потрошача представља прави сегмент за потенцијалну продају комплементарних производа. Amazon.com, као пионир развоја е-трговине, као прави иноватор у персонализацији односа са потрошачима и партнерима, поставио је високе стандарде управљања односима са потрошачима на Интернету, као и са пословним партнерима широм света.
ЗАКЉУЧАК
Развој и управљање дугорочним односима са куцима, CRM је специфична маркетиншка технологија, која мења приступ и традиционално деловање кроз класични 4P маркетинг микс. Брз напредак технологије, појава нових производа и интегрисање перформанси различитих производа у нове производе створили су друштво мултимедијалних комуникација.  Управо под утицајем електронских трговаца, направљени су кључни кораци у развоју изложених концепата развоја дугорочних односа са купцима.

Интернет је омогућио у правом смислу управљање односима са купцима, кроз привлачење купаца, подизање интереса и постизање њихове сагласности да им се касније продавац обраћа. У том тренутку, продавац је у ситуацији да планира своје активности, да глобално „гура“ своју понуду и да подсећа купце, да опет интераткивно „разговара“ са њима о карактеристикама понуде, посебним интересовањима и подешавањима. Најважније, сви ови контакти су дигитално забележени и подложни каснијим анализама и коришћењу у процени успешности планираних активности.

Вредност за потрошаче се убрзано ствара новим Интернет технологијама. У такве технологије спадају IP телефонија, визуелне комуникације, интерактивне поруке. Ове технологије се лако интегришу са постојећим инфраструктурним системима телекомуникација, информационим системом тако да су могуће напредне комуникације повезивањем различитих медија. Наведене технологије омогућују испуњавање неких кључних циљева развоја дугорочних односа са купцима. CRM подразумева орјентацију предузећа на вишедимензионо приближавање појединачним купцима. 

По предвиђањима, како CRM концепт буде све прихваћенији од компанија, тако ће и потрошачи променити нивое својих контаката, тј. канала, изражавајући проширене могућности подршке које могу доћи од интегрисаних CRM система компаније. Најзначајнији елементи интегрисане CRM архитектуре компаније јесу контактне тачке са купцима односно продајни сервиси: Интернет, позивни центри, е-mail, директна пошта. Крајњи циљ јесу пословне активности које дају ефекат позитивног искуства у односу са компанијом.

Успешна примена електронског CRM-а је приказана кроз пример компаније Amazon.com, која се развила од највећег светског on-line трговца књигама у електронско тржиште, на коме купац може купити све што жели на једном месту и по најбољим ценама. Компанија данас представља прави пример дигиталне корпорације или тачније дигиталног супермаркета у потпуности опредељених на максималну сатисфакцију њихових потрошача. Бренд Amazon је постао глобално познати синоним за поузданост, квалитетну и персонализовану услугу, где широка база њихових потрошача представља прави сегмент за потенцијалну продају комплементарних производа.

Да би се успешно развијали односи са купцима и прикупиле информација о њима неопходна је имплементација CRM решења. Електронски CRM је могуће увести са потребним улагањима у информационе технологије које га подржавају. Коришћење CRM апликација омогућава усмереност на купце и са јасно дефинисаном CRM стратегијом може дати добре пословне резултате. 

